PETROVO: Ministarstvu trgovine i turizma Republike Srpske uručena Povelja opštine – Glas Regije\nPETROVO: Ministarstvu trgovine i turizma Republike Srpske uručena Povelja opštine\nPETROVO – U Petrovu je danas obilježeno 26 godina ponovnog postojanja ove lokalne zajednice, a tim povodom Ministarstvu trgovine i turizma Republike Srpske uručena je Povelja opštine. Ministar Predrag Gluhaković izjavio je da ova lokalna zajednica ima poseban značaj za Vladu Republike Srpske i najavio podršku resornog ministarstva za realizaciju lokalnih projekata iz oblasti turizma, poljoprivrede i privrede.\n– Svako priznanje obavezuje da se još više radi, da se više trudimo da budemo prisutni ovdje – rekao je Gluhaković na svečanoj sjednici Skupštine opštine, te je pohvalio rad lokalne uprave koja je uspjela da privuče značajne investitore, između ostalih, “Tehnogas”, “Messer” i “Milojević-Gilje gas”.\nNajvišim priznanjem koje se može dodijeliti pojedincu, Plaketom „Miholjsko ljeto“, posthumno je odlikovan Jugoslav Jokić Turšija, tragično nastradali odbornik Skupštine opštine, istaknuti sportski radnik, nosilac ordena Miloša Obilića, veliki čovjek, patriota i heroj.\nNa današnjoj svečanoj sjednici Skupštine opštine zlatnim značkama odlikovani su direktor kompanije „Milojević Gilje gas“ Milan Milojević i Ženski fudbalski klub „Sloga“ Kakmuž-Petrovo, dok su srebne značke dobili Ljubiša Samardžić iz Karanovca i MIlan Petković iz K\nNovčana nagrada od 100 KM uručena je Bojanu Simiću iz Karanovca, Aleksandri Perić iz Petrova, Mihajlu Maksimović iz Petrova, Đorđu Božiću iz Karanovca i Srđanu Jelisiću iz Kakmuža.\nPohvalnice su dobili Kulturno-umjetničko društvo “Ozren” iz Krtove, sekcija džudo kluba “Ozren” iz Karanovca, Bogdanka Lazić iz Sočkovca, Gospava Šešlak iz Kakmuža i Košarkaški klub “Ozren” iz Petrova te Darko Đurić iz Karanovca.\nNačelnik opštine Petrovo Ozren Petković, osim nastavka izgradnje banjsko-turističkog centra u Sočkovcu, najavio je nove projekte koji će dodatno obezbijediti priliv sredstava u lokalnih budžet, a riječ je o koncesijama na eksplataciji kamena firme “Geokop”, eksplataciji vode kompanija “Messer” i “Milojević-Gilje Gas”, te izgradnji protočne mini-hidroelektrane na rijeci Spreči.\nPetković je izrazio očekivanje da će opština Petrovo zajedno sa resornim ministarstvom krenuti u realizaciju izgradnje turističke zone “Kaluđerica”, te je podsjetio i na dobru saradnju sa domaćim i međunarodnim nevladinim organizacijama, sa kojima su realizovani brojni projekti.\nSvečanoj sjednici Skupštine opštine prisustvovao je komandant Trećeg pješadijskog /Republika Srpska/ puka Oružanih snaga BiH Nedeljko Kopuz, predstavnici opština Odžaci iz Srbije i Borovo iz Hrvatske, kao i predstavnici vjerskih zajednica, nevladinih organizacija i zvanice iz oblasti privrede i kulture.\nTelegrame podrške poslali su predsjednik Republike Srpske Milorad Dodik, predsjednik Narodne Skupštine Republike Srpske Nedeljko Čubrilović, predsjednik Vlade Željka Cvijanović, Ministarstvo za ekonomske odnose i regionalnu saradnju, Ministarstvo rada i boračko invalidske zaštite i Ministarstvo za prostorno uređenje, građevinarstvo i ekologiju Republike Srpske, Savez opština i gradova, te opštine Stanari i Teslić.\nNakon svečane sjednice Skupštine opštine, prelomljen je slavski kolač, a prethodno je služen parastos i položeni su vijenci na spomen-obilježjima za stradale tokom odbrambeno-otadžbinskog i prethodnih ratova.\n« Čak je bilo i sramota: Instagram zvijezda prenosila uživo seks sa dečkom\nDODIK U TESLIĆU: Preduzeća moraju poštivati ugovore »


"Niš – grad elektronike kroz vreme" / 2018 / Naslovna - Noć muzeja\n"Niš – grad elektronike kroz vreme"\nIzložba "Niš - grad elektronike kroz vreme" posetiocima prezentuje proizvode Elektronske industrije Niš iz druge polovine prošlog veka, poput tranzistora, radija, televizora, gramofona, kompjutera i drugih rezultata primene vrhunskih inovativnih i naprednih tehnologija po kojima je ovaj gigant elektronike i Grad Niš bio prepoznatljiv u celom svetu.\nOvim poduhvatom želja organizatora postavke Univerzitet Singidunum, Udruženje za negovanje industrijske baštine i promociju novih tehnologija i Kancelarija za lokalni ekonomski razvoj i projekte Grada Niš, je da izuzetni rezultati niških inženjera i tehničara iz prošlog veka budu sačuvani od zaborava, u cilju inspirisanja mladih ljudi za nove domete, a da Niš postane svetski priznati centar naprednih tehnologija. Povod je značajan jubilej - pre 70 godina (1948. godine) u Nišu osnovani su "Zavodi RR" i time je počelo stvaranje velike kompanije elektronske industrije-EI Niš.\nSastavni delovi postavke su i komplementarne izložbe Audio muzeja "Dragan Bojković" i Etno muzeja "Rautovo".\nUniverzitet Singidunum Nikole Pašića 28\nUniverzitet Singidunum je prvi privatni univerzitet koji je akreditovan po novom Zakonu o visokom obrazovanju. Danas na Univerzitetu Singidunum studira preko 10.000 studenata. Univerzitet Singidunum prati naučne tokove i dostignuća i prenosi znanja studentima kroz savremene nastavne planove i programe, sa uglednim profesorima, uz najsavremeniju opremu. Univerzitet ima uspešnu saradnju sa visokoškolskim institucijama iz Evrope i SAD-a, kao i partnerstvo sa vodećim predstavnicima poslovnog sveta Srbije. Organizator je više manifestacija, naučnih skupova, takmičenja studenata i srednjoškolaca.\nU Nišu je Univerzitet Singidunum prisutan od 2004. godine.\ntelefon: 018 /208 300 e-mail: nis@singidunum.ac.rs website:\nStariji od veka Istorijski arhiv Niš\nGustav Klimt - preteča moderne Univerzitetska biblioteka “Nikola Tesla”\nŽivot je kabare Narodno pozorište Niš\nZdrava tvrđava Kreativni klub ABC\nPobede i pobednici - umetnost pobeđuje vreme U.G. “JAVNE MANIFESTACIJE”\n100 vizionara medicinske misli Muzej zdravstvene kulture - Institut za javno zdravlje Niš\nAlbum sećanja na naše pretke iz Prvog svetskog rata Dom vojske Srbije - Savez potomaka ratnika\nGenius Loci Društvo arhitekata Niša\nSamostalna izložba Ivon Tajn u Srbiji Galerija art55\nIzložba Škola mode i lepote\nSlikom do pobede Atelje-Galerija „MILICA“\nMala - velika pobeda Galerija Šukletović


Finansijska podrška Općine Centar za još 78 porodilja\nU okviru projekta dodjele jednokratne novčane pomoći za porodilje, u petak, 28. decembra 2018. godine uplaćene su novčane pomoći za 78 porodilja – stanovnica središnje sarajevske općine.\nOvom prilikom su 72 porodilje koje su postale majke po prvi ili drugi put dobile po 300 KM, četiri porodilje po 500 KM za treće dijete, dok su dvije porodilje dobile po 1.000 KM po osnovu rođenja četvrtog i svakog narednog djeteta.\nTokom 2018. godine kroz pomenuti projekat uručena je pomoć za 567 porodilja za šta je iz budžeta Općine Centar izdvojeno oko 200.000 maraka.\nRiječ je o projektu Općine Centar koji se provodi od 2013. godine sa ciljem poboljšanja nataliteta na području ove lokalne zajednice i šire i ujedno predstavlja finansijsku podršku porodicama za opremanje novorođenčadi.\nOvaj projekat je samo jedna u nizu mjera koje poduzima ova lokalna zajednica kako bi poboljšala rast nataliteta. S obzirom na činjenicu da je u Bosni i Hercegovini u posljednjim godinama zabilježen pad nataliteta, središnja sarajevska Općina u prošloj godini započela je i sa realizacijom pilot projekta i tako postala prva lokalna zajednica u FBiH koja sufinansira troškove vantjelesne oplodnje.\nSufinansiranje troškova vantjelesne oplodnje je projekt koji se realizuje putem općinske Službe za boračko-invalidsku, socijalnu zaštitu i društvene djelatnosti, a u budžetu je za pomenutu namjenu tokom ove dvije godine obezbijeđeno 200.000 KM. Za ovu pomoć vlada veliki interes bračnih parova, a u toku 2017. i 2018. godine odobren je 61 zahtjev za sufinansiranje troškova vantjelesne oplodnje.\nOpćina Centar će i u budućnosti nastaviti sa realizacijom projekata koji za cilj imaju poboljšanje nataliteta iako to nije u njenoj direktnoj nadležnosti.\nUređenje „parka za pse“ biće završeno tokom ove se...\nEmisija Novog radija: Vantjelesna oplodnja\nVeterinarskom fakultetu Općina Centar donirala 10....\nAjnadžić zadovoljan dinamikom izgradnje objekta vr...\nUskoro novi asfalt, vodovodna i kanalizaciona mrež...\nStotine maturanata prodefiliralo sarajevskom Bašča...


NOVČANA PODRŠKA Grad raspisao javni poziv za dodjelu jednokratne pomoći višečlanim porodicama – Banjaluka24\nGrad Banjaluka poziva višečlane porodice da se prijave na javni poziv za dodjelu jednokratne novčane pomoći za poboljšanje uslova stanovanja porodica sa četvoro i više djece.\nnastojanju gradske vlasti da sredstva jednokratne novčane pomoći stignu do onih kojima su najpotrebnija u periodu od 21. juna do 2. jula 2021. godine raspisan je javni poziv kažu iz Gradske uprave.\nDodaju da je predviđeno da jedna porodica može dobiti najviše 5.000 KM.\n– Da bi porodica mogla da ostvari ovu jednokratnu novčanu pomoć, mora da ima prebivalište na teritoriji grada, stambenu jedinicu ili zemljište na kojem se ona nalazi u svom vlasništvu, te da je korisnik prava Centra za socijalni rad – pojašnjavaju iz Grada.\nIstiču da visina i broj odobrene jednokratne novčane pomoći, zavise od planiranih i raspoloživih sredstava u budžetu Grada za ovu namjenu.\nPrijave na javni poziv potrebno je predati do 2. jula Odjeljenju za kulturu, turizam i socijalnu politiku putem prijemne kancelarije Gradske uprave Grada Banja Luka, broj 16 ili poštom.\nSve informacije u vezi sa Javnim pozivom mogu se dobiti putem telefona 051/244-444 lokal 756, ili direktno, u kancelariji broj 26.


Sednici je prisustvovao predsednik Vlade Republike Srbije i ministar finansija Mirko Cvetković, guverner Narodne banke Srbije Dejan Šoškić i predsednik Fiskalnog saveta Republike Srbije Pavle Petrović.<?xml:namespace prefix = o ns = "urn:schemas-microsoft-com:office:office" />\nPredsednik Vlade i ministar finansija Mirko Cvetković istakao je da je poseta delegacije MMF-a bila tehničke prirode, cilj razgovora nije bio revizija aranžmana niti njen produžetak, već je MMF došao sa zadatkom da proceni kako je završena 2011. godina, kakva su tekuća kretanja i da prognozira šta nas čeka u 2012. godini. On je osporio tvrdnje, koje su se pojavile u javnosti, da su razgovori sa MMF-om bili neuspešni, kao i da će Vlada uvećati rashode iznad onih predviđenih budžetom. Predsednik Vlade i ministar finansija naveo je da su postojala određena neslaganja sa MMF-om, u vezi sa dokapitalizacijom Komercijalne banke, visinom izdatih garancija države za kredite za javna preduzeća i projekte koji se realizuju, kao i za procenu rizičnosti 2012. godine, ali da te tačke sporenja nemaju finansijski uticaj na tekući deo godine, te da se sprovodi fiskalna politika koja je identična utvrđenim pravilima i da će se održati deficit koji je predviđen budžetom. Cvetković je naglasio da su odnosi između Vlade i MMF-a dobri i da postoji konstruktivna saradnja.\nGuverner Narodne banke Srbije Dejan Šoškić naglasio je da misija MMF-a koja je bila u poseti Srbiji nije imala pregovarački mandat. Za Srbiju jeste važno da se obnove pregovori o reviziji aranžmana, jer se time šalje dobar signal međunarodnoj investicionoj javnosti, naveo je Šoškić i dodao da je u međuvremenu bitno da se pridržavamo dogovora sa MMF-om po pitanju kretanja rashoda i budžetske discipline.\nPredsednik Fiskalnog saveta Pavle Petrović istakao je da je za održavanje utvrđenog deficita neophodno smanjenje rashoda koji su predviđeni budžetom. Na budućoj Vladi će biti obaveza rebalansa budžeta, kao i utvrđivanje srednjoročnog plana fiskalne reforme, jer čak i ako se budemo cele godine pridržavali utvrđenog deficita, opet će javni dug krajem 2012. godine dostići 51 procenat BDP-a, a do 2015. godine mogao bi dostići 60 procenata BDP-a, ako se ne preduzme ozbiljna fiskalna reforma, zaključio je Petrović.\nU nastavku sednice, tokom rasprave, članovi Odbora iznosili su stavove po pitanju revizije aranžmana MMF-a, diskutovali o tome da li je Zakon o budžetu izašao iz okvira dogovorenih sa MMF-om i o mogućnostima rebalnasa budžeta pre raspisivanja izbora. Takođe, interesovali su se i za stanje u bankarskom sektoru, za strukturu deviznih rezervi i za tačke sporenja sa delegacijom MMF-a, po pitanju visine garancija države za kredite za javna preduzeća i projekte koji se realizuju.


Budućnost savladala Zvezdu - Podgoričani se osamili na vrhu!\nNaslovna / Košarka / ABA / Budućnost savladala Zvezdu - Podgoričani se osamili na vrhu!\n08.01.2018 18:52 > 18:58\nPoslednja utakmica 15. kola regionalne ABA lige završena je pobedom podgoričke Budućnosti koja je na domaćem terenu savladala Crvenu zvezdu mt:s rezultatom 92:86 (22:27, 25:15, 26:25, 19:19) i tako ponovo preuzela lidersku poziciju na tabeli.\nDerbi susret 15. kola ABA lige odigran je večeras u Sportskom centru "Morača" u Podgorici gde je domaća Budućnost VOLI ugostila lidera takmičenja Crvenu zvezdu mt:s.\nOkršaj u "Morači" samo je potvrdio da Crvena zvezda mt:s i Budućnost VOLI trenutno imaju najbolje ekipe u ABA ligi i da potpuno zasluženo slove za favorite za trofej.\nLjubitelji košarke videli su revolveraški obračun ekipa Dušana Alimpijevića i Aleksandra Džikića tokom kojeg je postignuto 27 trojki!\nCrveno-beli su bolje otvorili meč, poveli sa 6:0, ali je onda usledila rafalna paljba Budućnosti koja je trojkama ostala u igri. Zvezda je nakon deset minuta imala pet poena prednosti, a najbolji pojedinci u ekipi Dušana Alimpijevića bili su Pero Antić i Tejlor Ročesti.\nDomaći drugu četvrtinu otvaraju serijom 11:0 i preuzimaju prednost koju su zadržali sve do odlaska na odmor. Budućnost je uspevala da zadrži prednost zahvaljujući nestvarno dobrim procentima u šutu za tri poena, a Zvezda je imala problem sa realizacijom slobodnih bacanja i velikim brojem izgubljenih lopti.\nTrojkom Suada Šehovića na startu drugog poluvremena Budućnost stiže do najveće prednosti na utakmici (50:42), ali Zvezda odgovara serijom 8:0 i vraća rezultatski egal.\nDomaći su bolje odigrali završnicu treće četvrtine, a ponovo je nestvarno dobar šut za tri poena pomogao izabranicima Aleksandra Džikića da u poslednji kvartal uđu sa 6 poena viška (73:67).\nTokom poslednje četvrtine Budućnost je počela da promašuje van linije 6.75 ali su ipak uspeli da pogode dve trojke u momentima kada je Zvezda disala za vratom.\nPrethodna Alimpijević: "Dobre partije i forma oba tima garantuju dobru utakmicu"


Beogradski Ignite počinje da se bavi društveno odgovornim temama – Nadlanu.com\nObjavljeno 22. okt 2013. / 19:23:37\nPred više od 200 posetilaca, govorili su ljudi koji ogromnu energiju ulažu u socijalno uključivanje marginalizovanih društvenih grupa. Na sceni su uz prezentere sve vreme bili tumači za znakovni jezik, koji su ljudima sa oštećenim sluhom omogućuili da prate prezentacije.\nVeče je otvorila Irena Radinović ispred Tima za socijalno uključivanje i smanjenje siromaštva Vlade Republike Srbije, koji su pored Srbije u pokretu organizatori, ali i inicijatori ovog tematskog Ignite-a.\nIrena je govorila o pojmu „socijalnog uključivanja” i grupama koje su marginalizovane i isključene. Nabrojala je one kojima će biti govora: osobe sa invaliditetom, romi, stari, sa oštećenim vidom, žene.\n„Na žalost socijalno isključenih ima mnogo više, koje vremenski nismo mogli da obuhvatimo ovim Ignite-om”, rekla je Irena.\nNakon toga je govorio Bane Matić iz udruženja slepih “Homer”, koji se bavi pripremanjem filmova za slepe, kako bi i oni mogli da uživaju u filmskoj umetnosti, zatim Ivana Vasiljević, profesorka razredne nastave iz Beograda, koja je govorila sa velikim žarom o negovanju inkluzivnih principa u školi.\nAleksandra Saša Jelić, pozorišna i filmska rediteljka govorila je o svom iskustvu sa osuđenicima, prilikom kreiranja predstava čiji su učesnici, kao i problemima sa kojima se ovi ljudi suočavaju nakon što odsluže kaznu.\nPosetioci su od Nine Miloš mogli da čuju o akciji Solidarna klopica i o praćenju ove akcije u svetskim medijima i uspešnom menjanju slike Srbije u svetu, dok je Nikoleta Kosovac predstavila svoje angažovanje u časopisu „Liceulice” i pozvala sve prisutne da posete izložbu naslovnih strana ovog časopisa, koja je bila postavljena na galeriji Mikser hausa.\nNakon desetominutne pauze, tokom koje je muziku puštao DJ Sebastijan, prezentovao je Aleksandar Šćepanović o pokretanju sopstvenog biznisa, na sopstvenom primeru o hostel Montana, koji vodi sa bratom na Kopaoniku. Do kraja su poesetioci mogli da čuju i Marijanu Savić o aktivnostima NVO Atina , koje se svesrdno bori za zrtve trafikinga.\nMilan Stojiljković iz Udruženja „Kobre” pokazao je moć lokal patriotizma, a Jovana Vinčić iz Centra za zaštitu i pomoć tražilaca azila prikazala je kako izgleda put jednog azilanta iz njegove domovine u neku obećanu zemlju.\nOrganizatori Ignite događaja su tom prilikom pozvli sve ljude, firme koje žele da finansijski pomognu da se taj kvalitet održi i budu vidljivi na Ignite-u koji sada svakog meseca okuplja sve više ljubitelja ovog događaja.


Liman odbranio titulu prvaka RODA 3x3 prvenstva Srbije - Sportske vesti - Savremenisport.com\nNaslovna :: Sportske vesti ::\tLiman odbranio titulu prvaka RODA 3x3 prvenstva Srbije\nLiman odbranio titulu prvaka RODA 3x3 prvenstva Srbije\nBasketaši Limana odbranili su titulu prvaka RODA prvenstva Srbije! U finalu na Trgu Slobode u Novom Sadu, savladali su ekipu Armagedona rezultatom 21:14.\nU sastav Limanaca za finalni turnir vratio se Aleksandar Ratkov, dok su do titule došli i Mihailo Vasić, Stefan Kojić i Maksim Kovačević, kome je pripala i MVP nagrada. Uz novčanu nagradu, stari-novi šampioni su osvojili i slot za masters u Debrecinu. Ekipa Armagedona je takođe i najbolja ekipa domaćeg prvenstva, nakon ligaškog dela, a najbolji strelac završnog turnira je Jovan Antić. Treće mesto na prvenstvu Srbije pripalo je basketašima Novog Sada.\nVeliko finale Roda 3×3 prvenstva Srbije u Novom Sadu\nUvodne sekunde finala protekle su u igri u reketu, ali bez koševa. Prvi poen u finalu postigao je Ratkov sa penala, a zatim je Liman preko Kovačevića došao do 4:0. Nakon promašaja na obe strane, Antić je sa penala postigao prve poene za Armagedon, dok je Liman preko Vasića poveo sa 5:2. Borbenom igrom, Novosađani su bili u prilici da uvećaju prednost, što je iskoristio Kovačević sa distance.\nDugo je ekipa Armagedona bila bez pogotka iz igre, što je prekinuo Antić van linije 6.75. Na strani Limana uzvratio je Kovačević, zatim je sa penala za 12:6 pogodio Ratkov, dok je Armagedon koševima Antića i Rnića prišao na -7. Prvom dvojkom Miloševića, ekipa iz Smederevske Palanke je došla i do -4, ali je sa penala precizan bio Kojić za 15:9, zatim i 17:10.\nBasketaši Armagedona pokušavali su igrom ispod koša da uhvate rezultatski priključak, ali priliku sa penala nije iskoristio Vesković, a Liman je i u nastavku bio odličan u defanzivnim zadacima. Do 20 poena Limanci su stigli dvojkom Kovačevića, a konačnih 21:14 postavio je Ratkov sa linije slobodnih bacanja. (Izvor: KSS)\nDatum: 18.08.2019. Autor: KSS


NEMAČKI MINISTAR SPOLJNIH POSLOVA PORUČIO: Razmena teritorija ili promene granica ne bi doprineli stabilnosti u regionu! | Happy BSC portal\nNEMAČKI MINISTAR SPOLJNIH POSLOVA PORUČIO: Razmena teritorija ili promene granica ne bi doprineli stabilnosti u regionu!\nNemački ministar spoljnih poslova Hajko Mas izjavio je danas da se Nemačka zalaže da uskoro počnu pregovori Beograda i Prištine na inicijativu Evropske unije, kako bi se postigao sveobuhvatni sporazum, koji bi omogućio približavanje EU.\nMas je u intervjuu za Dojče vele ponovio stav Berlina da razmena teritorija ili promene granica ne bi doprineli stabilnosti u regionu.\nUpitan kako vidi "alternative EU integracijama", poput mini Šengena, norveškog modela, Mas je rekao da Nemačka ne vidi nikakvu alternativu pristupnom procesu.\n- Ne vidimo nikakvu alternativu, ako želimo i dalje da pružamo podsticaje ozbiljnim i održivim reformama, poput onih koji se odnose na sektor pravne države. Pitanje može li se trenutni proces poboljšati, prema mom mišljenju, jeste jedno sasvim drugo pitanje - naveo je Mas.\nOn je dodao da od jačanja dobrosusedskih odnosa i ekonomske saradnje profitiraju sve zemlje Zapadnog Balkana i da ti procesi jačaju kompletan region.\nMas je istakao i da je za Nemačku više nego jasno da su zemlje Zapadnog Balkana deo Evrope.\n- Njihova budućnost bi trebalo da bude unutar Evropske unije - rekao je Mas.\nOn je pred odlazak u posetu Severnoj Makedoniji rekao da je, posle neuspeha Skoplja i Tirane da dobiju datum za početak pregovora, važno da te dve zemlje bez zastoja nastave reformske procese i da pokažu napretke na tom putu.\nMas je rekao i da Nemačka, uprkos nekim razlikama u mišljenju, želi konstruktivnu saradnju s Rusijom i da razume koliko je važno održavanje dobrih odnosa i negovanje prisnih kulturnih veza.\n- To se ne kosi s članstvom u Evropskoj uniji - rekao je Mas u intervujuu za Dojče vele.\nOn kaže da Evropska unija predstavlja život u slobodi, bezbednosti i relativnom blagostanju i da niko ne može da ponudi sličan model.\nPodseća da je EU u regionu prisutna svojim milijardama pomoći i brojnim savetodavnim instrumentima i da je daleko najvažniji donator, a da se samo Nemačka dodatno na bilateralnom nivou godišnje angažuje sumom koja doseže trocifreni milionski nivo.\nFoto: Heiko Maas/Wikipedia


"A zašto delovi međunarodne zajednice u tome učestvuju ili ćutke prelaze preko toga? Neki to rade zato što se nadaju i veruju da je moguće da tako Albanci reše i završe problem sa Srbima i Srbijom i oslobode ih glavobolja u budućnosti. A neki zato što su od početka u tom sosu. Oni su tu kašu zakuvali i sada ne mogu da izađu iz toga. A vide da ih njihovo ’čedo’ više ne sluša kao ranije", rekao je Vučić na konferenciji za novinare.\n"Kompletna saradnička mreža je uvek bila na raspolaganju. Ne samo albanske tajne službe već i sestrinskih službi sa zapada", rekao je Vučić.\nVučić je ocenio da uvođenje taksi od 100 odsto zapravo znači zabranu trgovine, jer ni sa taksom od 10 odsto nije moguće biti konkurentan na tržištu, i dodao da su Albanci u međuvremenu zaplenili 16 kamiona sa robom i privodili vozače koji su pokušavali da isporuče alternativnim putevima robu do severa Kosova.\nOn je dodao da je ponosan na srpski narod sa Kosova koji nije želeo da kupuje robu iz kamiona koje su prištinske vlasti poslale i što su tako pokazali da su "jedinstveni u gandijevskom nenasilnom otporu".\nVučić je rekao i da je danas razgovarao sa američkim kongresmenom Eliotom Engelom koji je, kako je rekao, bio jedan od najznačajnijih zagovornika nezavisnosti Kosova, ali sa kojim je imao korektan razgovor.\n"Nadam se da će i njegove poruke u Prištini doprineti ubrzanom stavranjau uslova za nastavak dijaloga. Da li je to realno? Videćemo. Što pre nastavimo, postojaće mogućnost za smanjivanja tenzija, a od značaja je za sve nas da te tenzije budu dramatično niže nego što su danas", rekao je Vučić.\n"Ništa se ne rešava time da imate dva čoveka na svojoj strani"\nPredsednik Srbije je podsetio da će francuski predsednik Emanuel Makron ovog meseca poseteti Srbiju.\nKazao je i da je trebalo da se 23. ili 24. jula sastane sa nemačkom ministarkom odbrane Ursulom fon der Lejen, ali da zbog njenog imenovanja za šeficu Evropske komisije do tog susreta verovatno neće doći.\nOn je čestitao novim čelnicima EU i poželeo im uspeh, ali je dodao i da lični odnosi neće opredeljivati politiku Unije prema Srbiji niti obrnuto.\n"Ne rešava se ništa time da li imate jednog ili dva čoveka na svojoj strani, to (problem Kosova) mora da se reši jednog dana dogovorom Srba i Alabanaca", poručio je.\nVučić je kazao i da je pad industrijske proizvodnje registrovan isključivo zbog pada proizvodnje u Fijatu od čak 40 odsto i remonta u NIS-u, ističući da su ostale novootvorene fabrike uspele gotovo da nadomeste taj ogromni minus.\nIstakao je i da Srbija beleži veći privredni rast u drugom kvartalu, izrazivsi očekivanje da će BDP do kraja godine porasti za 3,7 ili 3,8 odsto.


Oko 30.000 ljudi protestovalo je danas u glavnom gruzijskom gradu Tbilisiju zbog planiranog sporazuma Rusije i gruzijske separatističke provincije Abhazije, za koji smatraju da je korak ka moskovskoj aneksiji tog crnomorskog regiona.\nPlanirani sporazum predviđa stvaranje zajedničkih rusko-abhazijskih vojnih snaga.\nAbhazija ima sopstvenu upravu još od separatističkog rata početkom 1990-tih, a Moskva je ojačala vojno prisustvo u toj oblasti poslije rusko-gruzijskog rata 2008.\nDemonstranti su danas nosili transparente na kojima je pisalo "Stop Rusiji!" i uokvirene slike, kao na umrlici, ruskog predsjednika Vladimira Putina.\nMnogi su nosili transparente na kojima je pisalo SAD i EU, a neki su mahali ukrajinskim zastavama u znak podrške Ukrajini protiv ruske odluke da anektira Krim i podrške proruskim pobunjenicima u istočnoj Ukrajini.\n"Rusija pokušava da u potpunosti anektira Abhaziju, ali nećemo dozvoliti da se to desi. Tražimo od gruzijskih vlasti da preduzmu odlučnu akciju na međunarodnoj sceni", rekao je jedan od organizatora protesta, poslanik Georgij Gabašvili.


Popović: Prve doze 'Sputnjik Ve' sa Torlaka za 15 do 20 dana\nPopović: Prve doze "Sputnjik Ve" sa Torlaka za 15 do 20 dana\nMinistar bez portfelja u Vladi Srbije Nenad Popović izjavio je danas da bi prve količine vakcine "Sputnjik Ve" sa "Torlaka" mogle da budu gotove za 15-20 dana.\nPopović je za RTS rekao da je tim iz Srbije juče primio ceo tim Ruskog Nacionalnog instituta za epidemiologiju i mikrobiologiju "Gamaleja" na čelu sa direktorom i da im je uručen sertifikat za proizvodnju "Sputnjik Ve" vakcine na "Torlaku".\nPrema njegovim rečima, u prestižnom ruskom institutu je utvrđeno >> Pročitaj celu vest na sajtu Radio Televizija Vojvodine << da je sve potpuno isto kao kada se vakcina proizvodi u Rusiji.\n"Odali su nam priznanje da smo zemlja koja je u najkraćem roku uspela da sprovede u delo dogovoreno i da završi postupak. Kontrolisano je 18 parametara na osnovu kojih je doneta odluka", naveo je Popović.\nPopović je najavio da će u narednih 10 - 15 dana krenuti supstanca iz Rusije, koja će dolaziti u specijalnim ambalažama, a da će "Torlak" imati 10 do 15 dana da iskoristi tu suptancu.\nNaveo je da bi za početak na "Torlaku" trebalo da bude proizvedeno oko 100.000 vakcina i da se prve doze mogu očekivati za 15 do 20 dana.\n"Vakcina sa "Torlaka" biće po svetskim standardima", naglasio je Popović.\nOn je rekao da su Vlada Srbije i predsednik odlučili da ulože u "Torlak" 50 miliona evra u najzahtevniju opremu, kako bi od sledeće godine počeo ceo ciklus proizvodnje, da se ne dobija više supstanca iz Rusije.\nPonovio je da toga ne bi bilo da nije bilo dogovora predsednika Srbije i Rusije Aleksandra Vučića i Vladimira Putina.\nRuski Nacionalni institut za epidemiologiju i mikrobiologiju "Gamaleja" potvrdio je kvalitet vakcine proizvedene na "Torlaku" i odobrio da se ona proizvodi u Srbiji.\nSrbija je tako prva zemlja u Evropi koja će proizvoditi tu vakcinu.\nTORLAK ĆE PROIZVESTI 100.000 DOZA SPUTNJIKA V: Otkriveno kada će prve vakcine izaći iz naše proizvodnje\nIzvor: SrbijaDanas.com, 20.Maj.2021\nPrve doze Sputnjika V biće proizvedene vrlo brzo.. Ministar bez portfelja u Vladi Srbije Nenad Popović izjavio je danas da bi prve količine vakcine "Sputnjik V" sa "Torlaka" mogle da budu gotove za 15-20 dana...Popović je rekao da je tim iz Srbije juče primio ceo tim Ruskog Nacionalnog instituta...


Naslovna Sport Ostali sportovi Najuspešnija OŠ „Sveti Sava“\nOdigrano prvenstvo osnovnih škola u šahu\nU konkurenciji preko 60 dečaka i devojčica, učenika osnovnih škola iz naše opštine, u četvrtak, 28. februara je u organizaciji Saveza za školski sport Opštine u Šah klubu „Bačka Palanka“ odigrano Školsko prvenstvo u šahu za osnovne škole.\nKod učenica prvog razreda trijumfovala je Milica Trkulja (OŠ „Žarko Zrenjanin“ Obrovac), u konkurenciji devojčica iz trećeg razreda je najbolja bila Anđela Šušić iz OŠ „Aleksa Šantić“ iz Gajdobre, a kod četvrtog razreda pobedila je Željana Topić iz iste škole.\nIvana Sabadoš iz OŠ „Braća Novakov“ je bila najuspešnija u konkurenciji petog razreda, u šestom razredu je trijumfovala Mirjana Popov iz istež škole, Mia Temerinac (OŠ „Žarko Zrenjanin“) je bila najbolja u konkurenciji učenica sedmog razreda, a u najstarijem uzrastu osmog razreda je prvo mesto zauzela Lenka Jovićević iz bačkopalanačke OŠ „Sveti Sava“.\nKod dečaka iz drugog razreda je pobedio Vukašin Velemir iz bačkopalanačke OŠ „Desanka Maksimović“, u konkurenciji učenika trećeg razreda je trijumfovao Aleksandar Dobrić iz OŠ „Braća Novakov“, a u konkurenciji četvrtog razreda je prvo mesto zauzeo Stefan Pejak iz iste škole. Ilija Jovanović iz OŠ „Sveti Sava“je bio očekivano najbolji u uzrastu petih razreda, u šestom razredu je prvi bio Aleksandar Stanišić iz iste škole, u konkurenciji učenika sedmog razreda je pobedio Uroš Savić (OŠ „Desanka Maksimović“), a u najstarijem uzrastu je najuspešniji bio Boris Avgustinov iz OŠ „Sveti Sava“.\nU ekipnoj konkurenciji je trijumfovala bačkopalanačka OŠ „Sveti Sava“ ispred OŠ „Braća Novakov“ iz Silbaša i gajdobranske OŠ „Aleksa Šantić“.\nOpštinsko prvenstvo šah\nPrethodni tekstBiblioteka je mesto susreta i kreativne igre\nSledeći tekstMladost sigurna, novi kiks Mladenovljana


GO SNS Šabac: Zelenović iz Brisela počeo prljavu kampanju\nFebruar 27, 2020 13:45\nGradski odbor Srpske napredne stranke Šabac saopštio je danas da je predsednik "Zajedno za Srbiju" i gradonačelnik Šapca Nebojša Zelenović kampanju za predstojeće lokalne izbore počeo iz Brisela, i to prljavom kampanjom i klevetanjem političkih neistomišljenika.\n"Do juče je Zelenović u istom tom Briselu tvrdio da će izbore bojkotovati, ali o tome koliko nema stida svedoči činjenica da sad objašnjava zašto na izbore izlazi, kao da nikad nije ni tvrdio suprotno, i to baš u tekstu za briselski Euroaktiv", navodi se u saopštenju GO SNS.\nU saopštenju navode da Zelenović u tekstu navodi da, iako na izbore izlazi, za to nema uslova, za šta mu je argument spuštanje izbornog cenzusa.\n"Upravo spuštanje cenzusa najviše odgovara tzv. malim strankama, osim ako nisu toliko male kao njegova, da im čak ni nizak cenzus ne može pomoći da se izbore za svoje predstavnike u parlamentu", poručuju iz SNS i dodaju da je kampanju za izbore Zelenović počeo iz Brisela i to "pljuvanjem po sopstvenoj zemlji i narodu".\nNavode i da u odsustvu programa i dobrih rezultata, Zelenoviću u pokušaju da zadrži vlast u Šapcu, "preostaje samo prljava kampanja i klevetanje političkih neistomišljenika, ne samo u zemlji, nego i u inostranstvu".\n"Zelenović treba da zna da nema u svetu tog cenzusa ni izbornih uslova, koji bi njega uveli u parlament. Shvatiće to već krajem aprila, kad narod da svoj glas, a Srpska napredna stranka počne pobedničko slavlje", navodi se u saopštenju.\nZelenović je prethodno optužio srpsku vlast u autorskom tekstu za Euroaktiv da "simulira demokratiju", a kao ključnu prepreku "slobodnim i poštenim izborima" naveo je,"raširenu represiju nad glasačima".\nU tekstu za briselski Euroaktiv, Zelenović piše i da je Srbija pod vlašću Srpske napredne stranke pala na listama glavnih posmatrača demokratije, a spuštanje izbornog cenzusa, tri meseca pre izbora, komentariše kao neiskrenu posvećenost vlade reformama.\nOsnovni cilj te odluke je, navodi, da se omogući opozicionim strankama lojalnim vlasti da uđu u parlament.\nZelenović, inače, izlazi na lokalne izbore u Šapcu 26. aprila, dok će pokrajinske i republičke, kako je naveo, bojkotovati.\nGO SNS ŠabacZelenović


POČAST POGINULIM BORCIMA I PRIJEM ZA PRIVREDNIKE :: Semberija INFO ::\nPOČAST POGINULIM BORCIMA I PRIJEM ZA PRIVREDNIKE\nDan Republike Srpske svečano je obilježen polaganjem vijenaca na spomenik borcima koji su poginuli u odbrambeno-otadžbinskom ratu, a potom je upriličen prijem za privrednike. Republika Srpska slavi 28. rođendan, a osnovana je 9. januara 1992. godine pod prvobitnim nazivom Srpska Republika BiH. Obraćajući se na svečanom prijemu, koji se organizuje kako bi se obilježio ovaj važan datum u našoj istoriji, gradonačelnik Mićo Mićić je istakao da u Republici Srpskoj ima mjesta za sve koji žele da žive u miru i toleranciji.\n-Na Dan Republike se sjećamo i svih koji su dali živote za Republiku Srpsku i njih nikada ne smijemo zaboraviti. Danas u miru obilježavamo ovaja značajan dan i takođe, posebnu pažnju posvećujemo našim privrednicima, jer bez uspješne privrede i novih radnih mjesta, nema napretka i opstanka”, naglasio je gradonačelnik Mićić. On je dodao da Gradska uprava nastoji da pomogne privrednicima kako bi se povećao broj zaposlenih, kako bi se izgradili uslovi da se građani zapošljavaju i ostaju na ovim prostorima. Čestitajući Dan Republike Srpske, Mićić se zahvalio privrednicima i preduzetnicima grada Bijeljina i najavio da će se u tekućoj godini nastaviti sa realizacijom brojnih projekata.\n-Želimo da od Bijeljine napravimo još urbaniju sredinu i vjerujem da ćemo realizacijom još nizom projekata u tome i uspjeti”, rekao je Mićić. Kao i ranijih godina, povodom Dana Republike uručena su priznanja istaknutim privrednim kolektivima za dostignuća u prethodnom periodu, društvenoj odgovornosti u poslovanju i humanosti.U ime nagrađenih, obratio se generalni direktor kompanije DOO “Feniks farma” Joakim Sovaga.\n-Hvala vam što cijenite rad privrednika, a posebno se zahvaljujem zaposlenim radnicima”, rekao je Sovaga. Povodom Dana Republike Srpske, na prijemu u Galeriji Centra za kulturu je nastupio i Hor “Srbadija”.\nDOO “PASS”, DOO “Feniks farma”, DOO “ZP Komerc”, DOO Etno selo “Stanišići”, DOO “VS komerc”, ZU Specijalistički centar “Gala medika”, DOO “Gama S” Zanatska bravarska radnja “Bravarija” Jovo Perišić-Dvorovi i Zanatska radnja-frizerski salon “Milan” Milan Grbić-Bijeljina.


JAPANCI SVIRAJU SRPSKE PESME - Japanorama\nMuzička grupa “JapaLkan”（ヤパルカン), koju predvodi Naoki Hišinuma, sve češće nastupa u javnosti sa srpskim pesmama, među kojima su “Mesečina”, “Djurdjevdan”, a pevaju ih kao da su rodjeni u Srbiji. Njihovi prijatelji iz Tokija, koji takodje vole Srbiju i često dolaze kod nas, otkrili su nam da će možda grupa imati prilike da nastupi na sledećem Kustendorfu. Poručili smo im da svrate i u knjižaru geca Kon i možda zasviraju ispred nje, za prolaznike u Knez Mihailovoj.\nJedna japanska firma nagradila je nepušače među svojim osobljem sa dodatnih šest dana godišnjeg odmora, kako bi im time nadoknadila pauze koje njihove kolege pušači redovno koriste. Marketinška kompanija “Piala” sa sedištem u Tokiju pokrenula je taj program u septembru nakon što se jedan od zaposlenih požalio da njegove kolege često “nestaju” s radnog mesta […]\nDRVO IZ NAGASAKIJA\nU Beogradu je pre više godina, u parku Tašmajdan, zasađeno drvo koje potiče iz japanskog grada Nagasakija. To je japanska jabuka ( na japanskom KAKI ), drvo sa žutim plodovima koje povremeno možemo da nađemo i na našim pijacama. Možda to i nije jedino drvo japanske jabuke u Beogradu, a sigurno nije u Srbiji, gde […]


"Pad nezaposlenosti rezultat neaktivnosti radne snage, a ne novih radnih mesta": Svetska banka o Zapadnom Balkanu - Nedeljnik\n"Pad nezaposlenosti rezultat neaktivnosti radne snage, a ne novih radnih mesta": Svetska banka o Zapadnom Balkanu\nU izveštaju Svetske banke istaknuto je da je neophodno ubzrati reforme na Zapadnom Balkanu jer je projektovano ubzravanje privrednog rasta podložno spoljnim i domaćim rizicima\nNa Zapadnom Balkanu je neophodno ubrzati reforme, jer je projektovano ubrzavanje privrenog rasta podložno rastućim spoljnim i domaćim rizicima, navodi se u izveštaju Svetske banke koji je preneo Danas.\nKako se dalje navodi u izveštaju, ovo ključuje geopolitičke i trgovinske sporove, kao i sporiji od očekivanog tempa strukturnih reformi.\nU izveštaju se ukazuje da zemlje u regionu sada imaju priliku da unaprede reforme kako bi ublažile te rizike, usred sve većih zahteva javnosti za većim ekonomskim mogućnostima.\nUpozorava se da je, uprkos snažnijem rastu u 2018. godini, u regionu otvoren manji broj novih radnih mesta, što odražava ograničenu dinamiku privatnog sektora.\nPrecizira se da je na zapadnom Balkanu u 2018. godini otvoreno samo 96.000 radnih mesta, uglavnom u proizvodnji i uslugama, u poređenju sa 171.200, koliko ih je otvoreno 2017. godine.\nStopa nezaposlenosti je opala u 2018. godini, ali je i dalje visoka, posebno za žene i mlade, a u nekim zemljama je pad nezaposlenosti rezultat povećane neaktivnosti radne snage i emigracije, a ne novootvorenih radnih mesta, konstatuje se u izveštaju.\nKreatori politika u regionu treba da sprovedu reforme koje mogu da dovedu do održivog zamajca privrednog rasta koji stvara radna mesta, izjavila je direktorka Svetske banke za zapadni Balkan Linda Van Gelder.\nOna je istakla da brzorastuće kompanije stvaraju najveći broj radnih mesta, ali je upozorila da je takvih kompanija malo, naročito u poređenju sa drugim malim tranzicionim ekonomijama u Evropi.


Leteći motori, uzbuđena publika i neverovatne lokacije - Sportske.net\nLeteći motori, uzbuđena publika i neverovatne lokacije\nNajbolji svetski fristajl motokros vozači, još jednom će poleteti pred ogromnom publikom na nekim od najlegendarnijih lokacija, kada se Red Bull X-Fighters, najznačajnija svetska FMX serija, bude otisnula 13. aprila na svojih šest takmičenja u okviru svetske turneje 2012. godine, s početkom u Dubaiju.\nDžet ski - Tri zlata i bronza za srpske predstavnikeNe pokušavajte ovoRed Bull X-Fighters turneja počinje u Dubaiju\nSkokovi na motorima od kojih zastaje dah, a koji lete preko čitavih arena, akrobacije koje prkose gravitaciji pred uzbuđenom publikom i neki od najopasnijih sportskih rivala, još jednom će biti osnovni sastojci Red Bull X-Fighters svetske serije. Najznačajnije svetsko fristajl-motokros (FMX) takmičenje, ove godine će se održati u Dubaiju (UAE), Glen Helenu (SAD), Istanbulu (TUR), Madridu (ESP), Minhenu (GER) i Sidneju (AUS).\nNa šest takmičenja koja će se održati na četiri kontinenta, najbolji svetski FMX vozači, boriće se za šampionske poene pred ogromnom publikom na već viđenim lokacijama u Dubaiju, Madridu i Sidneju. Međutim, svoje motore i vrtoglave vožnje ove godine imaće prilike da pokažu i publici na novim lokacijama u Glen Helenu u Kaliforniji, Istanbulu i Minhenu u 12. sezoni ovog sporta. Deni Tores iz Španije trudiće se da odbrani svoju titulu koju je osvojio nakon prošlogodišnjeg obaranja sa trona Amerikanca Nejta Adamsa pred publikom od oko 230000 gledalaca.\nTores zna da će ove godine imati protiv sebe i vozače kao što su Andre Vila iz Norveške, koji je imao sjajan početak prošle sezone, međutim morao je da napusti šampionat nakon spektakularnog pada i povrede koja je usledila, a nakon čega je završio na trećem mestu iza Toresa i Adamsa, zatim sidnejskog pobednika Džoša Šiana (AUS), koji je izveo par duplih backflipova pred domaćom publikom i naravno Livaja Šervuda (NZL).\n„Red Bull X-Fighters je najznačajniji šampionat u kojem učestvuju najbolji vozači na svetu,“ rekao je Tores. „Bilo koji vozač može da predstavi iznenađenje.“\nRed Bull X-Fighters svetska turneja 2012:\nDubai (UAE) 13. april,\nGlen Helen (SAD) 12. maj,\nIstanbul (TUR) 16. jun,\nMadrid (ESP) 20. jul,\nMinhen (GER) 11. avgust,\nSidnej (AUS) 6. oktobar.


Press Online :: Društvo :: Goran Vesić: Dom sindikata važan za Beograd\n21. 08. 2017. - Autor: Pressonline\nGoran Vesić: Dom sindikata važan za Beograd\nGradski menadžer Goran Vesić izjavio je danas da Beogradu nedostaju moderne koncertne dvorane, da je Dom sindikata odavno zaslužio da bude obnovljen, da dobije novu opremu i postane komforniji i ocenio da je obnova dvorane Doma sindikata važna za kulturu Beograda.\nVesić je za Politiku rekao da je novi zakupac ispunio zahteve Grada Beograda u vezi sa akustikom i proširenjem bine kako bi veliku dvoranu mogli da koriste i simfonijski orkestri.\n- Prema dogovoru sa gradom, kompanija koja je zakupila i koja renovira dvoranu ''MCF megakom film'' obezbediće prostor za gradsku galeriju na prvom spratu Doma sindikata - rekao je Vesić i dodao da je to što je učinio direktor Dvorane Doma sindikata Igor Stanković sjajan primer kako odgovorni poslovni ljudi mogu da učine dobre stvari za svoj grad i kako novac može da se ulaže i u kulturu.\nGradski menadžer je naveo i da će deo renovirane Dvorane Doma sindikata već početkom sledeće godine biti spreman da ponovo ugosti tradicionalne gradske manifestacije koje se tu održavaju kao što su Beogradski džez festival i Festival dokumentarnog filma, ali da veruje da bi deo drugih manifestacija kao što je FEST mogao da se održava ubuduće u Domu sindikata.\nStanković kaže da će velika dvorana doživeti najveći preobražaj i biće koncertna, filmska i pozorišna sala.\n- Umesto 1.600 mesta, posle obnove imaće 1.400 sa razmakom između sedišta većim nego do sada. Posebna pažnja biće posvećena akustici dvorane, koja će zadovoljiti svetske standarde za klasičnu muziku, ali i za filmske projekcije. Balkon i dvadeset loža ostaju - precizirao je Stanković.\nOn je naveo i da će se nakon rekonstrukcije vredne i raritetne orgulje naći u turističkoj ponudi prestonice.\nU prostoru od 6.250 kvadrata naći će se četiri bioskopske sale i jedna višenamenska, a osim filmskih projekcija, u njoj će biti kamerna sala, a služiće i kao sala za kongrese i manifestacije.\n- Za pres centar, galeriju, dečji edukativni kutak sa igraonicom rezervisan je prvi sprat, dok će bar biti u velikom holu u prizemlju sa letnjom baštom isturenom ka Trgu Nikole Pašića. Iz hola će, osim stepenica, do prvog sprata voditi i lift, a rekonstruisani Dom sindikata biće otvoren od 10 sati do jedan čas posle ponoći - rekao je Stanković.\nBiće zaposleno 120 radnika, dodao je Stanković.\nSlavni di-džej o najgorim danima: Po...\nAPSURD: MUP izdaje našim vozačima pa...\nNadali smo se UKIDANJU ROMINGA, dobi...


Džil Bajden šalje poruku ljubavi svojim stajlingom\nTanjug 11. juna 2021. 06:39\nKERBIS BEJ – Džil Bajden šalje svojim stajlingom poruku ljubavi dok prati svog supruga predsednika SAD Džozefa Bajdena u inostranstvu.\nPrva dama SAD nosila je crni blejzer sa natpisom „ljubav“ na leđima kada su se ona i predsednik SAD sastali sa britanskim premijerom Borisom Džonsonom i njegovom suprugom Keri Džonson, preneo je AP.\n„Donosimo ljubav iz Amerike“, rekla je ona novinarima, objašnjavajući svoj modni izbor.\n„Ovo je globalna konferencija i pokušavamo da uspostavimo jedinstvo širom sveta i mislim da je to potrebno sada, da ljudi osete jedinstvo iz svih zemalja i osete nadu posle ove godine pandemije“, istakla je ona.\nBajdenova je poznata po svojim modnim izborima, često se odlučujcuhi za pastelne ili na oko privlačne printove na događajima na kojima prisustvuje u ime administracije predsednika SAD.\nOvo nije prvi put da je ona odećom poslala direktnu poruku – tokom predizbornog putovanja u Ajovu krajem prošle godine, Bajdenova je nosila crne uske farmerke sa natpisom „Glasaj“, podseća AP.\nBlejzer i pantalone Džil Bajden potpuno su drugačiji od poruke koju je prethodna prva dama SAD Melanija Tramp poslala svojom odećom tokom putovanja u pritvorski centar za decu migrante 2018. kada je nosila blejzer na kome je pisalo:“Stvarno me nije briga, da li je tebe?“, dodaje Asošijejted pres


Izložba „MigrArt”, koja obuhvata radove umetnika iz pet Evropskih prestonica kulture na temu migracija, biće otvorena u nedelju, 20. marta, kao prva izložba na novoj i prvoj galeriji na otvorenom u Novom Sadu.\nPrva galerija na otvorenom je novi umetnički prostor, koji podrazumeva 49 jarbola i 49 umetničkih zastava na ulasku u Limanski park, a koji se od 2012. godine zove “Subin plato”, posvećen pioniru elektronske muzike na ovim prostorima i u Latinskoj Americi – Mitru Subotiću Subi, saopštila je Fondacija Novi Sad 2022 – Evropska prestonica kulture.\nDodaje se da je prva izložba koja će biti otvorena na novom galerijskom prostoru deo je aktulenog programskog luka „Seobe”, u okviru projekta Evropske prestonice kulture, koji se već oko dva meseca bavi temom migracija i seoba, kroz različite vrste umetnosti.\nPredstaviće se umetnici iz pet budućih i sadašnjih Evropskih prestonica kulture: Bordoa, Rijeke, Eša, Vesprema i Novog Sada, koji kroz svoje radove preispituju istoriju migracija u svojim zemljama, izmenjene zvanične istorijske podatke, kao i hronologiju i svoja lična iskustva, piše u saopštenju.\n“Prelazeći izvan zvanične istorijske pozadine, biće predstavljeni umetnički radovi koji se bave složenošću migracija izazvanih epohom na koju se seobe odnose. Tema migracija se razmatra u odnosu na drevne i savremene istorijske tokove, kako bi se dao odgovor na pitanje – Kako doživljavate migracije?”, objašnjava se u saopštenju.\nUmetnici i umetnice koji će izlagati svoje radove u okviru izložbe „MigrArt” su: Réka Huszár (Mađarska), Alain Welter (Lukesemburg), Marina Milanović (Srbija), Alena Klaćikova (Srbija), Danijel Babić (Srbija), Are Andreassen (Norveška), Leo Kirinčić (Hrvatska), navodi se u saopštenju.\nDodaje se da će nakon otvaranja izložbe u nedelju, u Kulturnoj stanici Liman, na prostoru Kreativnog distrikta, od 12 časova, biti organizovan javni razgovor sa umetnicima.\nProgramski luk “Seobe” jedan je od osam programskih lukova koji čine programski koncept Evropske prestonice kulture 2022. godine.


ČUDA SE IPAK DOGAĐAJU: Fudbaleri Crvene zvezde presrećni posle pobede nad Liverpulom! Sad ni proleće u Evropi nije nerealno (KURIR TV)\nVEROVALI U PODVIG\n06.11.2018. 22:30h 06.11.2018. 22:59h\nGolman Crvene zvezde Milan Borjan rekao je posle večerašnje pobede protiv Liverpula, da se nada da će navijači tog kluba u budućnosti pričati o njegovoj ekipi i ocenio da crveno-beli imaju šanse da prodju u nokaut fazu Lige šampiona.\n"Ne samo meni, svima nama znači ova pobeda. Posle mnogo godina napravili smo uspeh i nadam se da će i o nama pričati. Fenomenalno smo igrali, imali smo neverovatnu podršku. Izašli smo da se nadigravamo, nismo se uplašili i pokazali smo danas da tako može. Mnogo nisu verovali u nas, ali mi međusobno jesmo. Imamo šanse, sada u naredne dve utakmice moramo da damo sve od sebe, pomeramo granice, možda i prođemo grupnu fazu", rekao je Borjan novinarima posle utakmice.\nBranko Jovičić rekao je da je ekipi potrebno iskustvo, ali da je zaslužila večerašnju pobedu.\nGoran Čaušić rekao je da se ekipa nadala da može da napravi iznenadjenje, ali da mora da se okrene narednoj utakmici u prvenstvu.\nDEGENEK ZAPUŠIO USTA KRITIČARIMA: Govorili su da Zvezda nije za Ligu šampiona (KURIR TV)\nENGLEZI U ŠOKU: Evo šta je kapiten Liverpula rekao posle poraza od Crvene zvezde\nKLOP JE LJUDINA: Evo šta je trener Liverpula uz osmeh rekao o atmosferi na Marakani i Pavkovu posle poraza od Crvene zvezde\nCrvena zvezdaLiverpulLiga šampionafudbal


Home>Laboratorija za elektronsko poslovanje\nLaboratorija za elektronsko poslovanje, na Fakultetu organizacionih nauka kao osnovni cilj poslovanja ima unapređenje poslovnog, naučno-istraživačkog i obrazovnog rada u oblasti primene informaciono-komunikacionih tehnologija u poslovanju, kao i projektovanja informacionih sistema u Internet okruženju. Rad laboratorije zasniva se na primeni savremenih tehnologija i na permanentnim inovacijama.\nProfesionalne kurseve koji obuhvataju obuku iz projektovanja informacionih sistema, razvoja veb aplikacija, veb programiranja, administracije baza podataka, Linux, Windows i dr.\nE-inženjering obuhvata prvenstveno usluge razvoja softvera kao i održavanje informacionih poslovnih sistema. Usluge u oblasti inženjeringa i konsaltinga obuhvataju:\nRazvoj big data servisa i infrastrukture


Grlić Radman: Incidenti u Crnoj Gori i granici Srbije i Kosova razlog za ozbiljnu zabrinutost | Aktuelno\n''Nedavni incidenti u Crnoj Gori i na granici Srbije i Kosova razlog su za ozbiljnu zabrinutost. Situacija u regiji Jugoistočne Evrope, na Zapadnom Balkanu se pogoršava i moramo da razgovaramo o tome i da pokažemo naš odgovor detaljno na narednom sastanku u novembru'', kazao je Radman\nUoči Savjeta ministara vanjskih poslova u Luksemburgu, na kojem će se o Zapadnom Balkanu govoriti pod tačkom “tekuća pitanja”, Radman je najavio da će region biti detaljna tema narednog sastanka u novembru.\n“Nedavni incidenti u Crnoj Gori i na granici Srbije i Kosova razlog su za ozbiljnu zabrinutost. Situacija u regiji Jugoistočne Evrope, na Zapadnom Balkanu se pogoršava i moramo da razgovaramo o tome i da pokažemo naš odgovor detaljno na narednom sastanku u novembru”, kazao je Radman.\nIskazao je i zabrinutost zbog nedavnih političkih događaja u BiH, naročito što, kako kaže, umjesto postizanja krucijalnog konsenzusa o izbornim reformama “vidimo eskalaciju političke borbe i paralizu institucija”.


Osmanagić: Uskoro prvi sastanak Antikorupcionog tima Vlade FBiH\nAntikorupcioni tim Vlade Federacije BiH, koji je uspostavljen na zadnjoj sjednici Vlade, prvi sastanak će održati za desetak dana – izjavio je u razgovoru za Fenu predsjednik Antikorupcionog tima Suvad Osmanagić.\nInstitucije Evropske unije, kaže, sugerisale su osnivanje ovog tima, čiji su članovi osim njega Ana Papac, Mirsad Bajraktarević, Magdalena Baotić, Mustafa Bisić, Amra Đendušić i Faruk Zubčević.\n"Sarađivat ćemo sa svim domaćim i međunarodnim institucijama, koje rade na antikorupcionim propisima. Prvo ćemo vidjeti gdje su bile manjkavosti i nedostaci u zakonskim rješenjima, koja nisu bila dorečena ili konkretna", rekao je Osmanagić.\nMišljenja je da će se kroz izmjene i dopune zakona smanjiti mogućnost za provođenje koruptivnih radnji s ciljem da se takva djela ne dešavaju u Federaciji BiH.\n"Potrebno je ubrzati određene stvari. Da bi naša tužilaštva i agencije radili funkcionalnije mi ćemo napraviti zakonske okvire i ambijent u kojem će se moći koruptivna djela brzo rješavati", kaže Osmanagić.\nTim će raditi na izmjeni određenih procedura koje uređuju primjenu predistražnih i istražnih radnji u krivičnom postupku sa aspekta efikasnosti i na taj način stvarati uslove da nadležni organi što direktnije dođu do potpunih saznanja o stanju u ovoj oblasti.\nOsim toga, dodaje, da će pratiti provedbu Strategije borbe protiv korupcije u Federaciji BiH i Akcionog plana, čije se usvajanje uskoro očekuje.


Volf: Hamiltonu ne nedostaje motivacije | Novine Toronto\nVolf: Hamiltonu ne nedostaje motivacije\nDirektor Mercedesa Toto Volf rekao je da Luisu Hamiltonu, vozaču njegove ekipe koji je osvojio sedmu šampionsku titulu u Formuli 1, ne nedostaje motivacije za takmičenje.\nHamilton je pobedio danas u trci za Veliku nagradu Turske u Istanbulu i izjednačio rekord Mihaela Šumahera po broju osvojenih titula u Formuli 1. Britanac je startovao sa šestog mesta, ali je uspeo dobrom vožnjom da nadoknadi zaostatak i pobedi.\n"To pokazuje kako je sposoban da se izbori sa situacijom koja na početku nije išla u njegovu korist i bio je jedini koji je to održavao na stazi. Bio je gladan kao lav vozeći na kraju sa onakvim gumama, uz rizik od kiše. Ne vidim da mu opada motivacija", rekao je Volf posle trke.\nHamilton još nije produžio ugovor sa Mercedesom, a Volf je nedavno rekao da će pregovori početi tek kada Britanac osvoji titulu.\nTakođe, ni Volf nema ugovor sa Mercedesom za sledeću godinu.\n"Mislim da smo faktor jedni drugima. Ako ja odem, Mercedes će i dalje pobeđivati a to je nešto što vidim kao obavezu - da i dalje pobeđuje u budućnosti. Ali taj trenutak još nije došao", naveo je Volf.\nBotas: Hamilton je zaslužio titulu, pokušaću da ga pobedim sledeće godine\n- Vozač Mercedesa Valteri Botas rekao je da je njegov timski kolega danas zasluženo osvojio sedmu šampionsku titulu u Formuli 1 i naveo da će sledeće godine pokušati da bude bolji od njega.\nBotas je matematički bio jedini konkurent Hamiltonu za titulu i u današnjoj trci za Veliku nagradu Turske trebalo je da osvoji osam bodova više od Britanca, kako bi borbu za titulu produžio i na narednu trku, ali je posle loše vožnje zauzeo 14. mesto.\n"Trka je bila duga, dug dan. Na početku je sve krenulo naopako. Neko se okrenuo na stazi u prvoj krivini i došlo je do kontakta. Posle toga bolid nije bio isti. Mučio sam se da ostanem na stazi. To je bila borba za opstanak", rekao je Botas.\n"On je to potpuno zaslužio. Ukupno, bio je bolji. Ovo je zaista dobro za njega. Pokušaću da ga pobedim sledeće godine", rekao je Botas.


Džon Filipi prvi put pobedio u TC2T klasi - Serbiaring\nNa jedanaestoj rundi Svetskog šampionata automobila mnogo šta je viđeno prvi put. Za početak, prvi put u istoriji neevropski vozač postao je FIA WTCC šampion – dosad su do titula stizali samo trkači iz Velike Britanije, Francuske i Italije.\nPrvu pobedu u ovoj sezoni zabeležio je fabrički tim Honde. Prvi put je jedan Srbin izašao na WTCC podijum. Konačno, ali ne i najmanje važno, prvu pobedu u Jokohama trofeju zabeležio je trkač sa Korzike, Džon Filipi, u kokpitu „seat leona“ Kampos rejsinga.\nOn se našao na pobedničkom postolju u TC2T klasi u trci 2 i tako je prekinuo niz prvih mesta Franca Engstlera, ovogodišnjeg osvajača Jokohama trofeja.\nŠtaviše, Likvi moli tim Engstler osvojio je 19 od 21 ovogodišnje trke u klasi: 18 puta je slavio Engstler, jednom Paskvale di Sabatino, a pre Filipija je samo Petr Fulin uspeo da se upiše u pobednike nastupajući za Kampos rejsing, što se dogodilo na Slovakija ringu.\nDevetnaestogodišnjem Francuzu je Engstlerovo odustajanje otvorilo put ka trijumfu na Suzuki i on nije baš srećan što se sve tako odigralo: „Lepo je pobediti, ovo je lepa nagrada za ekipu Kampos rejsing i sav predan rad njihovih mehaničara, ali bih više voleo da nisam nasledio prvo mesto posle Engstlerovih tehničkih problema. Istina je i da smo na Suzuki imali mnogo bolji tempo (nego inače – prim.), pogotovu u kvalifikacijama, gde smo zaostajali za Engstlerom samo jednu desetinku. Nadao sam se boljem rezultatu i u trci 1, ali tu je Minih bio između Franca i mene i nijednom nisam bio u prilici da ga preteknem.“\nMomak iz Bastije ove godine debituje u Svetskom šampionatu turing automobila i uklapa trkanje sa studijama u Parizu. „Sezona nije bila jednostavna, ali trkanje na ovom nivou je svakako veoma zanimljivo. Mnogo sam naučio, a prva pobeda stigla je u pravom trenutku, jer smo počeli da pravimo planove za 2015,“ kazao je Filipi.\nPaskvale di Sabatino


Dodeljene nagrade Diskobolos 2012 – Personal magazin\nZa ovogodišnji konkurs najuspešnijih primena informacionih tehnologija u raznim granama privrede i van privrede, Jedinstveni informatički savez Srbije u saradnji sa Evropskim Savetom profesionalnih informatičkih asocijacija, Evropskom privrednom komorom za…\nZa ovogodišnji konkurs najuspešnijih primena informacionih tehnologija u raznim granama privrede i van privrede, Jedinstveni informatički savez Srbije u saradnji sa Evropskim Savetom profesionalnih informatičkih asocijacija, Evropskom privrednom komorom za trgovinu i industriju, regionalnim privrednim komorama, informatičkim asocijacijama i velikim brojem domaćih eksperata, pregledao je više od 120 prispelih ostvarenja u kategoriji glavnih nagrada i isto toliko za kategoriju specijalnih priznanja.\nSvečana ceremonija uručenja priznanja održana je u saradnji sa Skupštinom grada Beograda u svečanoj sali Starog dvora, a u ime Skupštine grada Beograda prisutne je pozdravio potpredsednik Zoran Alimpić ističući da je tradicija dodele informatičkih priznanja u ovom ambijentu pozitivno uticala na dalji razvoj primene informacionih tehnologija ne samo u Srbiji već i u celom regionu.\nNajbolji rezultat u 2012. godini postiglo je Ministarstvo unutrašnjih poslova Srbije, osvojivši čak dva glavna Diskobolos priznanja, od kojih je jedno u saradnji sa Ministarstvom spoljne i unutrašnje trgovine i telekomunikacija kao i Ministarstvom finansija i privrede, a drugo u saradnji sa istaknutim kompanijama Cisco i Saga.\nZnačajna ostvarenja koja ukazuju na realni izgled budućeg života i neograničene mogućnosti informatičke revolucije stigla su neočekivano iz Bangladeša i Kosta Rike. Od ostvarenja sa naših podneblja istakli su se Vlatacom i Institut Batut, LANACO iz Bosne i Hercegovine, a iz Crne Gore uvek značajni ČIKOM.\nDodeljene nagrade Diskobolos 2012 was last modified: December 22nd, 2012 by Redakcija\nKompanija SAP dodelila laptopove deci na Unverzitetskoj klinici u Tiršovoj


Roćen na međunarodnom skupu Komunističke partije Kine - CdM\nRoćen na međunarodnom skupu Komunističke partije Kine\nČlan Predsjedništva DPS Crne Gore Milan Roćen učestvovao je u svojstvu specijalnog predstavnika predsjednika DPS Mila Đukanovića na velikom međunarodnom skupu u Pekingu od 30. novembra do 3. decembra pod nazivom “KP NR Kine u dijalogu na visokom nivou sa svjetskim političkim partijama”, saopšteno je iz valdajuće partije.\nSkup je otvorio Generalni sekretar KP i predsjednik NR Kine Si Đinping.\n“Ovaj događaj je organizovan u skladu sa odlukama nedavno održanog 19-og kongresa KP Kine na kojem je utvrđena razvojna strategija zemlje u narednih pola vijeka, sa ambicijom da se napravi plan zajedničke izgradnje boljeg i ljepšeg svijeta sa svima u svijetu koji to žele. Glavna tema je bila ‘Zajednički rad na izgradnji društva zajedničke budućnosti za čovječanstvo i ljepši svijet: odgovornost političkih partija'”, navode iz DPS-a.\nNa skupu koji je, kako dodaju, okupio predstavnike preko 250 partija i pokreta sa svih kontinenata iz 120 zemalja, kako vladajućih tako i opozicionih, različitih ideoloških i programskih profilacija, ideja domaćina je dobila punu podršku, koja je izražena i kroz dokument pod nazivom “Pekinška inicijativa.”\n“Tokom boravka u Pekingu Roćen je imao niz kontakata sa predstavnicima domaćina i drugim učesnicima konferencije, u čijem radu je učestvovao i savjetnik za politički marketing DPS-a Filip Đuranović”, dodaju iz DPS-a.\nTagoviDPS Milan Roćen Peking učešće


Festival italijansko-srpskog filma u Beogradu poziv « FCS\nFestival italijansko-srpskog filma u Beogradu poziv\nFestival italijansko-srpskog filma u Beogradu koji se održava od 18 – 22. septembra 2021., predstavlja onlajn konkurs Short with a view on fe(u)ature. Cilj konkursa je da italijanskim i srpskim filmskim stvaraocima mlađim od trideset godina pruži priliku da svoje radove predstave profesionalcima italijanske i srpske kinematografije (producentima, distributerima, glumcima, scenaristima) i protagonistima Festivala italijansko-srpskog filma u Beogradu, kao i da pruži mogućnost mlađim konkurentima dapokažu svoj talenat priznatim stvaraocima na međunarodnoj filmskoj sceni.\n„Short with a view on fe(u)ature“ je ekskluzivni konkurs za filmske stvaraoce mlađe od 30 godina.\nDa bi učestvovali na konkursu, kandidati treba da popune formular na onlajn platformi festivala https://filmfreeway.com/SHORTWITHAVIEWONFEATURE i da prihvate uslove i pravila.\nFilm može da bude na italijanskom, srpskom ili engleskom jeziku, bilo kog žanra i formata, ali mora da poštuje sledeće uslove:\nFilm mora da bude duži od 3 minuta, a kraći od 15 minuta (uključujući uvodnu i odjavnu špicu);\nFilmski stvaralac treba da bude mlađi od 30 godina.\nFilmovi treba da stignu na konkurs najkasnije do 5. septembra 2021. Učešće je besplatno.\n2. ŽIRI I NAGRADE\nŽiri, koji sačinjavaju profesionalci učesnici Festivala italijansko-srpskog filma u Beogradu,izabraće ukupno šest kratkometražnih filmova: tri italijanska i tri srpska.\nOvih šest kratkometražnih filmova biće prikazani na Festivalu u „sali srpskog filma“, apobednika će odabrati publika i stručni žiri.\nPobednik će biti proglašen tokom završne večeri Festivala italijansko-srpskog filma u Beogradu, 22. septembra 2021, i imaće mogućnost da predstavi i pojasni ideju svogkratkometražnog filma pred filmskim ekspertima prisutnim na festivalu.\nOrganizatori festivala pružiće pobedniku priliku da se poveže sa italijanskim i srpskimfilmskim produkcijama, uz potencijalnu mogućnost realizacije budućih projekata.\n3. USLOVI ZA UČEŠĆE NA PREDSELEKCIJI\nU obzir dolaze samo filmovi koji su nastali od 2020. godine.\nKopija filma za predselekciju u HD (po mogućnosti u mp4 formatu) koja može da se preuzme preko linka ili preko onlajn platforme festivala najkasnije do 5. septembra 2021.\n4. ODABRANI FILMOVI\nOdabir filma treba da ostane apsolutno u tajnosti do zvaničnog saopštenja Festivala. Datum i vreme projekcije, o kojima isključivo odlučuje direkcija festivala, biće saopšteni čim bude moguće.\n5. TROŠKOVI I OBAVEZE\nUčešće na predselekciji konkursa „Short with a view on fe(u)ature“ je besplatno.\nOrganizatori Festivala italijansko-srpskog filma zadržavaju pravo da ponude gostoprimstvo jednom predstavniku pobedničkog filma (reditelju, producentu,distributeru, glumcu).\nTroškove putovanja i smeštaja delegirane osobe za pobednički film snosi organizacija festivala.\n7. FINALNE ODREDBE\nUčešće na Festivalu podrazumeva prihvatanje ovog pravilnika. Producent, distributer ilidrugo lice koje predstavlja film garantuje da ima pravnu osnovu da kandiduje film. Za eventualno pogrešno tumačenje ovog pravilnika merodavan je originalni tekst na italijanskom jeziku.\nEventualni sporovi oko interpretacije ili pri izvršenju ovog pravilnika, kao i oni proistekli izučešća na Festivalu, biće upućeni funkcionalnoj nadležnosti suda u Rimu.


Ponedeljak, 21. 5. 2007.\nGLAS ISTRAŽUJE : Čime će se u budućnosti baviti ministri koji su ostali bez fotelje u novoj vladi\nOdmor o trošku države i građana\nBivši ministri veruju da su tokom poslednje tri godine završili veliki posao i jedva čekaju da se vrate svojim starim profesijama. Milan Radulović će se, tako, vratiti naučnom istraživanju i pisanju knjiga, Zoran Stojković advokaturi, a Zoran Stanković predavanjima i sudskom veštačenju\nBEOGRAD - Gotovo je nemoguće reći da se drama u kojoj su glavni glumci političari promenila još od vremena Branislava Nušića. U nedovršenoj komediji "Vlast" Ben Akiba najbolje opisuje kako ministri vole da "uzjašu" fotelju. Danas u Srbiji fotelje za buduće ..\nZvanična Crna Gora danas slavi godišnjicu referenduma\nNezavisnost u senci nejedinstva vlasti\nVladajući tvrde da je samostalna Crna Gora danas stabilno društvo, koje ide putem evroatlantskih integracija, a opozicija da nema nikakve koristi od nezavisnosti i da je formirana "privatna država"\nBEOGRAD - Crna Gora se nije mogla promeniti preko noći, ali uspeli smo da se vratimo na adresu kojoj i pripadamo. Kao samostalna ..\nINTERVJU : Emil Vlajki, profesor na banjalučkom Univerzitetu\nSrbiji je potrebna revolucija\nKada je situacija u Rusija bila jednako loša kao ova danas u Srbiji, Lenjin je rekao: "Da bi se nešto istinski sprovelo, potrebni su revolucionarni vođa, revolucionarni program i revolucionarna partija." Srbi u ovom času nemaju nijedan od ta tri elementa\nRusija nema nikakvog interesa da brani prava Srba. Čitava srpska politička elita želi da Srbija uđe u NATO, a koliko se meni čini NATO je direktni protivnik Rusije. To onda znači da je..\nINTERVJU : Vladimir Tasić, o spisateljima u emigraciji\nPisac koji "slučajno" predaje matematiku\nPozicija književnika koji živi u okviru drugog jezika i kulture je specifična, ali ne predstavlja nepremostivu prepreku. Pisac u svojoj kulturi učestvuje kroz knjige, a to je moguće i kada je fizički daleko\nVladimir Tasić poseduje biografiju neobičnu za jednog pisca. Naime, reč je o vrhunskom stručnjaku iz oblasti matematike koja, koliko je znano, nije proslavila ..\nJelena Janković trijumfom u Italiji četvrta teniserka sveta\nSrpska teniserka Jelena Janković osvojila je turnir u Rimu (šljaka, 1.340.000 dolara) pošto je u finalu za 75 minuta savladala Ruskinju Svetlanu Kuznjecovu sa ubedljivih 2:0 (7:5, 6:1). Jelena je zahvaljujući trijumfu u prestonici Italije zaradila 181.980 dolara i osvojila 430 poena što joj je donelo najbolji plasman u karijeri - četvrto mesto na VTA listi odakle će od ponedeljka ..\nNaša planinarska ekspedicija osvojila Mont Everest (8.848 metara)\nSrpska zastava na vrhu sveta\nSrpski planinari osvojili su najviši vrh sveta na kome se zahvaljujući ovom uspehu vijori srpska zastava. Naša planinarska ekspedicija "Mont Everest 2007" na istoimenoj planini popela se na vrh visok 8.848 metara, a čak sedmoro od devet članova srpskog tima imalo je..


On je agenciji Beta kazao da će imovina fabrike biti ponuđena po početnoj ceni od 130 miliona dinara, što je za 32 miliona dinara manje nego na prvoj neuspeloj aukciju održanoj u junu.\n"Svi koji budu zainteresovani za učešće u kupovini javnim nadmetanjem u obavezi su da polože depozit od 65 miliona dinara", rekao je Dimitrijević i dodao da za kupovinu ima zainteresovanih ali nije želeo da navede imena zaniteresovanih.\nOn je naveo da će novi vlasnik budući da se fabrika "Milan Toplica" prodaje iz stečaja kao pravno lice moći da zadrži staro ime fabrike kao i da odmah počne sa proizvodnjom.\nTa fabrika ne radi od 2002. godine, a posle privatizacije 2005. godine kada je kupio Atlas sistem, C-Market i Eko produkt iz Beograda nakon čega je upala u probleme.\nKupoprodajni ugovor raskinut je 2008. a na zahtev radnika kako bi se zaštitila imovina preduzeća uveden je stečaj u oktobru 2009. godine.\nU okviru fabrike izgrađena je nove proizvodna hala na prostoru od 2.200 kvadratnih metara u koju je ugrađena najsavremenija proizvodna linija nemačke firme Krones vredna oko tri miliona evra.\nKako je rekao Beti predsednik Skupštine poverioca fabrike, Vidoje Savić, dve stotine radnika, malih akcionara ove firme očekuje da posle prodaje bude isplaćeno sa po 600.000 dinara u proseku.\nPrema njegovim rečima, prvi pokušaj prodaje te fabrike u junu ove godine nije bila uspešna jer se kupac nakon aukcije nije pojavio da ozvaniči kupoprodajni ugovor, odnosno naknadno je odustao od kupovine.\nKojetodozvolio "Ta fabrika ne radi od 2002. godine, a posle privatizacije 2005. godine kada je kupio Atlas sistem, C-Market i Eko produkt iz Beograda nakon čega je upala u probleme." Dakle Misko i kompanija su sistematski unistavali privredu ove zemlje a onda nam ministar Deltosavljevic saopsti kako oni zaposljavaju 50000 radnika i kako su vrlo bitni poslodavci u ovoj zemlji pa ne smeju da im se zameraju. Da smo u Kini ova pljacka gradjana bi bila resena za najvise nedelju dana\nPedja A sve to vreme minerlna voda sa izvora Milan Toplica u selu Viča izliva se u reku Toplicu, dok je u okolnim selima kao i u celom kraju stopa nezaposlenosti prešla sve granice razuma! E moja Srbijo...


Sportske.net - Juventus gleda u Vlahovića!\nJuventus gleda u Vlahovića!\nKljučni meč, Srbin razrešava čvor?\nJuventus je dobio Inter, naravno usledile su polemike, ostali su u igri, ali mnogo toga bi danas moglo da bude rešeno u Firenci. Ako Napoli ne pobedi, onda je Juve pred poslednje kolo favorit za Ligu šampiona.\nAko, Napolitanci pobede posle sedam godina na "Frankiju", onda će sami odlučivati o svojoj sudbini sledećeg vikenda, kada im dolazi Verona. Napoli po lošem pamti Firencu, pre nekoliko godina su držali situaciju u svojim rukama za titulu, Juve je takođe protiv Intera dobio u gostima posle preokreta, a sutradan je Napoli primio tri gola u Toskani i tako ostao bez šanse za "Skudeto".\nTada je Sari rekao da je igrače slomilo to što su prethodne večeri gledali pobedu Juventusa.\nSada je situacija drugačija, ulog je plasman u Ligu šampiona, a da sve bude zamršenije, Rino Gatuzo bi trebalo naredne godine da sedne na klupu Fiorentine. Jakini se oprašta na kraju sezone, u Firenci tvrde da ih ne zanimaju tuđe kalkulacije, ali navijači na društvenim mrežama tvrde da ne bi trebalo da "zapinju" zbog Juventusa.\nIma i teorija zavere, Komiso, vlasnik Fiorentine je američki Italijan, iz Kalabrije, navijao je za Juventus, mada sada kaže da je to prošlost. Neki navijači Napolija se boje suđenja, smatraju da svi žele, pa i UEFA da Juventus igra u Ligi šampiona i da je to demonstrirano sinoć u Derbiju Italije.\nAli, to je već uobičajeni kolorit u Italiji, Napoli je bolji tim od Fiorentine, ali su umeli da se spotaknu na ovom gostovanju i slome pod pritiskom. Vlahović je najveća nada Juventusa, on trese mreže kao od šale i sigurno će dodatno želeti da popravi svoj učinak. Kako rekosmo, Fiorentina igra samo za čast, završiće u donjem delu tabele, ali, ako ostane neporažena, pomoći će Juventusu, što je za navijače nezamislivo...\nMeč se igra u matineu, od 12:30 u Firenci.\nNamestice..kao i sinoc


Aliyev je zahvalio Erdoganu na riječima, kao i za političku i duhovnu podršku koju je Turska pružila Azerbejdžanu tokom rata u regiji Nagorno Karabah\nPredsjednik Republike Turske Recep Tayyip Erdogan obavio je telefonski razgovor s azerbejdžanskim predsjednikom Ilhamom Aliyevim, povodom 27. septembra - Dana sjećanja, javlja Anadolu Agency (AA).\nU saopćenju iz Ureda predsjednika Azerbejdžana navedeno je kako je Erdogan tokom razgovora izrazio riječi saučešća pred duše vojnika koji su ratu u Karabahu položili živote kao šehidi te uputio čestitke povodom pobjede.\nAliyev je zahvalio Erdoganu na riječima, kao i za političku i duhovnu podršku koju je Turska pružila Azerbejdžanu tokom rata.\nDvojica lidera složili su se kako je potrebno da bratske i prijateljske veze Turske i Azerbejdžana trebaju nastaviti razvijati se i jačati u svakom pogledu.\nArmenija i Azerbejdžan su 10. novembra 2020. godine postigli dogovor o okončanju sukoba. Sporazum je postignut uz posredstvo Rusije i predvidio je povlačenje armenskih snaga iz Lacina, Kelbecera i Aghdama.\nU sukobima je poginulo 2.907 azerbejdžanskih vojnika.\nAliyev je 27. septembar, dan kada je operacija počela, proglasio Danom sjećanja na šehide.\nErdogan u turskom Eskisehiru otvorio 46 novih fabrika\nErdogan: Turska će sigurno biti jedna od 10 najvećih ekonomija svijeta\nErdogan: Cilj Turske povećati trgovinsku razmjenu sa zemljama Afrike na 75 milijardi dolara


Sud u LAS VEGASU oslobodio KRISTIJANA RONALDA optužbi za seksualni napad\nSud u LAS VEGASU oslobodio KRISTIJANA RONALDA optužbi za seksualni napad\nAutor: Glas javnosti 07.10.2021. u 22:29\nSud u Las Vegasu odbacio je optužbe protiv fudbalera Mančester Junajteda Kristijana Ronalda za seksualno uznemiravanje i napad.\n"Zadovoljni smo detaljnim pregledom suda po ovom pitanju i njegovom spremnošću da pravedno primeni zakon u odnosu na činjenice i preporuči odbacivanje optužbi u građanskom predmetu protiv gospodina Ronalda", rekao je advokat napadača Piter Kristiansen, piše Daily mail.\nOna je prvobitno prihvatila naknadu u visini od 375.000 dolara da se ne oglašava povodom navodnog incidenta, ali je u međuvremena promenila stav, javila se medijima i krenula da Kristijana goni privatnom tužbom.\nU junu ove godine Ronaldov pravni tim zatražio je od saveznog suda u SAD da odbaci građanski tužbeni zahtev protiv njega.\nAdvokati portugalskog napadača tvrdili su da je prilikom podizanja optužnice protiv portugalskog fudbalera gradonačelnikov advokatski tim dao "ukradene papire" policiji u Las Vegasu koja je istraživala slučaj.\nPrema pravnim dokumentima podnesenim Okružnom sudu Sjedinjenih Država u Nevadi, Ronaldovi advokati su tražili da se slučaj gospođe Majorge odbaci zbog ponašanja njenog pravnog tima.\nMajorga je izjavila da je seksualno napadnuta u hotelskoj sobi u Las Vegasu nakon noćnog provoda sa fudbalerom 2009, a zatim ga je i optužila da ju je silovao.\nPravni tim Majorge ima 14 dana da uloži prigovor na odluku suda.\nOkružni tužilac u Las Vegasu već je odbacio krivični predmet u vezi sa optužbom.\nIMA TRIDESET I KUSUR I DALJE GA ŽELE: Ronaldo dobio ponude od tri kluba\nRONALDO ŽELI DA SE VRATI U REAL MADRID: Najvažnije mu je da igra u Ligi šampiona\nSUD ODBACIO TUŽBU ZA SILOVANJE PROTIV KRISTIJANA RONALDA: Fudbaler nije kriv\nKRISTIJANO RONALDO: Vratiću Mančesteru staru slavu\nBENZEMA NAPADA RONALDA! Magični Francuz na korak do rušenja Kristijanovog rekorda\nPARTIZANOV DEBI PROPAO: Crnobeli poraženi od Rumuna, mora to mnogo bolje (VIDEO)\nFudbaler Ćurčić izneo detalje svoje intime sa Naomi Kembel i Elektrom!\nORLIĆI I DALJE DRŽE SVE U SVOJIM RUKAMA: I pored nezavidne situacije zbog rasporeda utakmica, naši mladi fudbaleri mogu da ostvare cilj


Раставац: Нема више изговора! | FK Radnički Niš\nRastavac: Nema više izgovora!\nNakon pauze za vreme Uskršnjih praznika, u utorak se nastavlja fudbalski šampionat Srbije, prvim utakmicama plej-ofa i plej-auta. Niški Radnički svrstao se u gornji superligaški dom i već od prve utakmice u doigravanju želi da jasno demonstrira svoje evropske ambicije. A pravi test opravdanosti takvog cilja imaće već u prvom kolu plej-ofu u kojem Nišlije gostuju ekipi Mladosti, koja takođe ima visoke aspiracije. Stoga bi duel u Lučanima trebalo da bude veoma zanimljiv…\n- Već duže vreme pričam, a to sam naglasio i nakon utakmice sa Javorom, da se radujem dolasku plej-ofa. Ubeđen sam da je to period u kojem nema prostora za opuštanje i izgovore. Jednostavno, svaka utakmica je eliminaciona i verujem da će doigravanje izvući maksimum iz svih nas. Trenutno smo šesti, a prva prilika da se popravimo na tabeli je ova u Lučanima i daćemo sve od sebe da već tamo dođemo do rezultata koji će nam omogućiti nešto bolji plasman – rekao je trener Radničkog Milan Rastavac na konferenciji za novinare, uoči početka plej-ofa.\nNišlije su i u prolećni deo prvenstva ušle sa velikim očekivanjima, pa su se spotakle baš na prvom koraku, u Lučanima (1:0 za Mladost). No, kažu da su iz tog poraza dosta naučili i da znaju šta im je činiti kako bi ovog puta znatno zadovoljniji napustili Šumadiju:\n- Dobro poznajemo Mladost, Odita i Jovanović su svima dobro poznati napadači, jasno nam je da moramo sprečiti da dođu do izražaja. Za to je potrebno da se preuzme kontrola nad posedom lopte, da budemo uporni, agresivni i ambiciozni i da svoje obaveze u igri uradimo na najbolji mogući način – naznačio je trener kluba sa Čaira.\nUpitan šta je to što vidi kao najveći problem u igri nakon tri meča bez pobede, Rastavac je rekao:\n-Definitivno je to agresivnost u napadu. I pred utakmicu sa Javorom smo ukazali na to kao problem, pa se nismo popravili. No, najviše na tome moramo da radimo i ja se nadam da će se boljitak videti već protiv Mladosti – ocenio je šef struke niškog tima.\nNikola Mitrović se u meču sa Javorom prvi put našao u startnoj postavi ovog proleća, a šansi se nada i u Lučanima:\n- Očekuje nas veoma teška utakmica. Znamo se dobro, oba tima imaju visoke ambicije, a u plej-ofu svaka utakmica je bitna. Potrudićemo se da put ka Evropi započnemo upravo pobedom u Lučanima – odvažan je popularni Toti pred prvi duel u doigravanju.\nRadnički je u Lučane otputovao bez povređenog Vladimira Volkova, a svi ostali su u kombinaciji za sastav, uključujući i Miloša Petrovića, koji je u meču sa Javorom Pauzirao zbog žutih kartona. Utakmica se igra u utorak, od 19 sati, a sudiće Lazar Lukić iz Beograda.\n« Rođendanski konkurs FK Radnički\nNišlije pokisle u Lučanima »


Danas naoblačenje, kiša, ponegde sneg, do 13 stepeni\nTanjug 24. decembra 2018. 00:24\nBEOGRAD – Jače naoblačenje s kišom, na planinama i sa susnežicom i snegom zahvatiče danas pre podne najpre sever i zapad Srbije, a po podne proširiće se i na ostale krajeve, uz istovremeni prestanak kiše i delimično razvedravanje na severu.\nDuvaće umeren, povremeno i jak vetar, ujutro jugozapadni, tokom dana u skretanju na zapadni i severozapadni, saopštio je Republickci hidrometeorološki zavod.\nU Beogradu biti oblačno, ujutro suvo, tokom dana kiša, a tokom noći uz pad temperature moguć je i kratkotrajan sneg. Najniža temperatura biće oko sedam, a najviša oko 10 stepeni.\nPrema preognozi za narednih sedam dana, u Srbiji će biti umereno do potpuno oblačno i hladnije, sa slabim jutarnjim mrazem i dnevnom temperaturom malo ispod ili oko prosečnih vrednosti, uz česta prolazna naoblačenja sa kišom i snegom, ali uz malu količinu padavina.


MEDIA CENTAR TRAŽI ODGOVORE OD POSLANIČKIH KLUBOVA SKUPŠTINSKE VEĆINE U VEZI IZMJENA ZAKONA O RTCG – Media centar\nMedia centar je dostavio danas predsjednicima klubova poslanika skupštinske većine zahtjev za odgovor na inicijativu za hitne izmjene Zakona o RTCG. Zahtjev je dostavljen Slavenu Radunoviću (DF), Branku Raduloviću (DF-PZP), Draganu Ivanoviću (SNP), Borisu Bogdanoviću (Demokate-Demos) i Milošu Konataru (Crno na bijelo).\nMedia centar je svim poslanicima u Skupštini Crne Gore dostavio 22. decembra 2020. godine inicijativu za izmjene Zakona o nacionalnom javnom emiteru RTCG (Sl.list CG 80/2020). Takođe, svim predsjednicima poslaničkih klubova dostaviljen je dopis 4. januara 2021. godine, kojim su ponovo pozvani da pokrenu postupak izmjena Zakona o RTCG.\nDo danas nije bilo odgovora ili reakcije na našu inicijativu.\nJavnost ima pravo da zna da li je za klubove poslanika skupštinske većine prihvatljiv zakon kojeg je u julu 2020. godine donio DPS sa svojim koalicionim partnerima i da li su poslanici većine spremni da već na sjednici Skupštine, najavljenoj za 20. januar, pokrenu proceduru izmjena ovog zakona.\nU interesu je javnosti da zna da li je poslanicima skupštinske većine prihvatljiv novi DPS koncept po kojem se članovi Savjeta RTCG biraju suštinski u Administrartivnom odboru a kasnije, voljom većine, potvrđuju na plenarnoj sjednici Skupštine.\nJavnost ima pravo da zna stav klubova poslanika većine u odnosu na pitanje uticaja političkih partija na rad RTCG. Da li će klubovi poslanika većine iskoristiti zakon, kojim je DPS htio da ozakoni svoju vlast nad RTCG, da bi u promijenjenim okolnostima omogućili sopstveni uticaj na uređivačku politiku? Da li će umjesto suštinskog oslobađanja RTCG biti izvršena samo zamjena uticaja?\nJavnost ima pravo da zna kako klubovi poslanika većine vide ulogu RTCG i njegovih upravljačkih struktura u budućnosti.\nTakođe, javnost ima pravo da zna kakav je odnos skupštinske većine prema kontinuiranim zahtijevima Evropske unije, SAD i međunardnih organizacija u pogledu rješavanja pitanja samostalnosti i profesionalizacije RTCG.\nMedia centar ne očekuje odgovore od poslaničkih klubova opozicije jer su oni sve što su imali rekli dugogodišnjim urušavanjem i zarobljavanjem medijskog javnog servisa kao i zakonskim rješenjima iz jula prošle godine. Media centar i NVO očekuju odgovore od nove vlasti, koja više od 20 dana ne dostavlja odgovor na našu inicijativu.\nPodsjećamo još jednom da ukoliko postupak imenovanja članova Savjeta RTCG bude sproveden u januaru 2021. godine po proceduri koju predviđa važeći propis, biće to veliki korak unazad u primjeni ključnih standarda Evropske unije i Savjeta Evrope koji se odnose na samostalnost upravljačkih organa u javnim emiterima.\nAktuelni Zakon o RTCG je, u pogledu načina izbora i razrješenja članova Savjeta RTCG, najnepovoljnji do sada jer dozvoljava da se članovi Savjeta suštinski biraju voljom većine poslanika u Administrativom odboru (a zatim potvrde na plenarnoj sjednici Skupštine) dok je razrješenje članova Savjeta moguće obaviti na osnovu drugih zakonskih propisa koji propisuju sankcije za javne funkcionere. U prethodnim zakonima o RTCG, izbor članova Savjeta vršen je na osnovu volje ovlašćenih predlagača i bez uticaja poslanika, dok je razrješenje člana Savjeta bilo moguće samo u slučajevima i pod uslovima koje je propisivao zakon o RTCG.\nUkoliko Skupština sprovede proceduru izbora novog Savjeta po važećem propisu, novi saziv Savjeta neće imati karakter samostalnog tijela. Savjet bira i razrješava generalnog direktora, koji kasnije bira direktore organizacionih jedinica, a svi zajedno staraju se o odgovornom poslovanju javnog medijskog servisa. Ukoliko Savjet RTCG nije samostalan, onda će generalni direktor i svi drugi rukovodioci biti pod hipotekom partijske pripadnosti.\nNovi saziv Skupštine Crne Gore ima obavezu da odmah unaprijedi stanje u oblasti informisanja javnosti na način što će doprinijeti profesionalizaciji RTCG i oslobađanju od uticaja pilitičkih partija. Time bi u Crnoj Gori bio uspostavljen demokratski standard koji bi teško mogao biti urušen bez obzira na to koji politički subjekti će u budućnosti vršiti vlast.\nNadamo se da klubovi poslanika skupštinske većine imaju iste želje kao i većina građana Crne Gore, a to je da se RTCG oslobodi partijskog uticaja (vlasti i opozicije) i konačno učini profesionalnim javnim medijskim servisom koji pripada i na usluzi je svim građanima.\nZbog razumljivo velike želje da dođe do promjena u RTCG, koje i mi hoćemo, mogu se nenamjerno zanemariti moguće posljedice primjene postojećih loših zakonskih rješenja.\nUkoliko se bude na osnovu važećeg propisa (kojeg je donio DPS) imenovao Savjet, svaka naredna vlast imaće legitimitet da to radi na isti način i imenuje svoje ljude na rukovodeće pozicije u RTCG u odnosu na rezultate izbora. U toj situaciji nema suštinskog oporavaka javnog medijskog servisa. Nema ništa od samostalnog javnog medijskog servisa ukoliko većina u Skupštini izabere članove Savjeta RTCG u odnosu na snagu poslaničkih klubova. Nema ništa od ideje javnog medijskog servisa ukoliko klub poslanika prvi po snazi postavlja generalnog direktora, drugi po snazi direktora TV, treći direktora Radija, četvrti urednika Portala, pa nakon toga urednike, itd…\nStoga, Media centar poziva klubove poslanika većine da saopštite stavove u vezi sa inicijativom i odagnaju sumnje koje ćutanje i izbjegavanje odgovora uvijek može da izazove.\nNVO TRAŽE HITNE IZMJENE ZAKONA O RTCG NA SJEDNICI SKUPŠTINE 20. JANUARA\nNVO TRAŽE HITNE IZMJENE ZAKONA O RTCG NA VANREDNOJ SJEDNICI SKUPŠTINE\nAdministrativni odbor pogrešno primjenio zakon o RTCG\nAnaliza emisija Dnevnik 2 TVCG, februar 2021\nAnaliza emisija Dnevnik 2 TVCG, januar 2021\nMEDIA CENTAR PREDLOŽIO VLADI DONOŠENJE MEDIJSKE STRATEGIJE I IZMJENE MEDIJSKIH ZAKONA


Vintage sto - Fusion tables\nSpoljne dimenzije stola: 2.30m x 1.34m ; visina : 0.75m\nIgrački deo: 1.92m x 0.96m\nOptimalne dimenzije prostorije *4.90m x 3.95m (*) sa standardnim & Pro-Cup Aramith ompletom aksesoara\nMinimalne dimenzije prostorije* 4.38m x 3.42m (*) sa premijum Aramith kompletom aksesoara\nVintage sto - Opis proizvoda\nNova Vintage Kolekcija\nNova Vintage kolekcija okarakterisana je jedinstvenim i lako prepoznatljivim stilom. Ovaj model trpezarijsko/bilijarskog stola predstavlja savršenu mešavinu recikliranog drveta i post-industrijskog metalnog rama.\nPrizemna i originalna\nPrizemna i originalna, ali poštovana i revolucionarna u isto vreme, Vintage kolekcija stolova dodaće stil bilo kom prostoru svojom savršenom mešavinom šika i tradicije.\nPredivni vintage paneli ovih stolova potiču od starih podova od hrastovine, koji su nabavljeni u ruralnim delovima Španije i potom obrađeni, da bi kasnije bili spojeni sa starom puder plavom Iwan Simonis čojom. Rezultat je jednostavno očaravajući, a poziva vas da udahnete atmosferu stare bruklinske kancelarije ili tipičnog engleskog paba iz osamdesetih godina.


Hoće li NSRS dozvoliti Vladi da zaduži Srpsku za 800 miliona KM? - Srpskacafe\nHoće li NSRS dozvoliti Vladi da zaduži Srpsku za 800 miliona KM?\nPonedjeljak, 15.07.2019., 13:31 Ponedjeljak, 15.07.2019., 13:32\nVlada Republike Srpske zatražila je od Narodne skupštine RS da na sutrašnjoj posebnoj sjednici odobri izdavanje garancija Republike Srpske za kreditna zaduženja u ovoj godini, do iznosa od 800 miliona KM.\nPosebna sjednice Narodne skupštine Republike Srpske, na kojoj bi trebalo da se odobri zaduženje Republike Srpske za izgradnju obilaznice kod Doboja, na dionici Koridora 5-C, biće održana sutra u Banjaluci.\n– Cilj projekta je da se obezbijede dodatna sredstva za izgradnju dionice autoputa Koridor 5-C, dužine oko šest kilometara, a namijenjena su za finansiranje konsultantskih usluga i građevinskih radova na obilaznici Doboj – navodi se u odluci.\nRok otplate kredita bio bi do 15 godina, period odgode plaćanja je do tri godine, uračunat u rok otplate, a kamatna stopa je šestomjesečni EURIBOR + jedan odsto.\nIzvršavanjem svih planiranih kreditnih zaduženja, odnosno izdavanjem garancija Republike Srpske za kreditna zaduženja za koja su resorna ministarstva iskazala interes dostigao bi se nivo izloženosti Republike Srpske po izdatim garancijama u iznosu od milijardu i 484 miliona KM, odnosno 13,44 odsto BDP-a.\nNarodna skuptšina RSzaduženje


NARODNA SKUPŠTINA RS: 12. OKTOBRA 2015. GODINE ODRżANA SEDNICA ODBORA ZA ADMINISTRATIVNO-BUDżETSKA I MANDATNO-IMUNITETSKA PITANJA - KONSTATOVANA OSTAVKA NA FUNKCIJU NARODNOG POSLANIKA, DATA SAGLASNOST KOMISIJI ZA ZAšTITU KONKURENCIJE ZA ZASNIVANJE RADNOG ODNOSA SA NOVIM LICIMA\nNa sednci Odbora za administrativno-budžetska i mandatno–imunitetska pitanja, održanoj 12. oktobra 2015. godine, razmotrena je i konstatovana ostavka koju je na funkciju narodnog poslanika podnela Snežana Malović.\nČlanovi Odbora razmotrili su zahtev Komisije za zaštitu konkurencije za davanje saglasnosti za zasnivanje radnog odnosa sa novim licima. Zahtev je obrazložio predsednik Komisije za zaštitu konkurencije, Miloje Obradović. On je rekao da se saglasnost traži za dva lica koja će biti angažovana na mestima koja su upražnjena zbog odlaska zaposlenih u starosnu penziju. Članovi Odbora jednoglasno su prihvatili zahtev i dali saglasnost Komisiji za zaštitu konkurencije za zasnivanje radnog odnosa sa novim licima.\nU nastavku rada razmotreno je obaveštenje generalnog sekretara o izricanju mere održavanja reda na Prvoj sednici Drugog redovnog zasedanja u 2015. godini i doneta odluka o novčanoj kazni za narodnog poslanika, Ivana Karića, u iznosu od 6829,78 dinara.


Zaštitnik ljudskih prava i sloboda Crne Gore, Šućko Baković, boravio je sa zamjenicima i savjetnicima u Pljevljima, Šavniku i Žabljaku 25. i 26. jula, u okviru održavanja „Dana Zaštitnika“.\nTokom razgovora sa predstavnicima Institucije građani su podnosili pritužbe, dobili pravne savjete i druge informacije u vezi sa problemima u ostvarivanju svojih prava i sloboda.\nTokom održavanja „Dana Zaštitnika“ održani su sastanci sa predsjendikom Skupštine opštine Šavnik Jugoslavom Jakićem i predsjednikom opštine Žabljak – Veselinom Vukićevićem.\nOni su predstavili aktivnosti i planove opština, sa akcentom na sistemima socijalne i dječje zaštite, planovima razvoja lokalne samouprave i turističkim potencijalima. Ukazali su na aktuelne probleme sa kojima se suočavaju, prvenstveno na zapošljavanje, iseljavanje stanovništva, infrastrukturne probleme u seoskim sredinama, starenje populacije i sl.\nZaštitnik je u razgovoru sa lokalnim novinarima ukazao da broj podnijetih pritužbi – 25, nije veliki ali da su problemi na koje su građani ukazali složeni i teški. Pritužbe su se odnosile na ostvarivanje prava iz imovinsko-pravnih odnosa, upravnih i sudskih postupaka, porodičnih odnosa, socijalne zaštite, prava iz rada i po osnovu rada.\nPredstavnici Institucije posjetili su u Pljevljima Dom za stare koji je otvoren u aprilu ove godine. U Domu koji ima kapacitet za 68 korisnika trenutno je smješteno njih 19. Direkotrica Doma, Mersida Aljićević predstavila je dosadašnja iskustva zaposlenih i korisnika, planove za unapređenje radno-okupacione terapije, korišćenja prostornih kapaciteta i dr pitanja u vezi sa funkcionisanjem ove ustanove.\nTakođe, obavljene su i posjete centrima za socijalni rad Pljevlja i Žabljak, a sa direktoricom Brankom Danilović razmotreni su neki od aktuelnih slučajeva pred Zaštitnikom i razmijenjene informacije iz domena nadležnosti.\nZaštitnik se sastao i sa rukovodiocem Osnovnog državog tužilaštva Milivojem Tomčićem a predstavnici Nacionalnog mehanizma za prevenciju torture obišli su granični prelaz Ranče.


Vranje: Dezinfekcija Osnovnog suda nakon prvog slučaja korone - Društvo - Dnevni list Danas\nPočetna » Vesti » Društvo » Vranje: Dezinfekcija Osnovnog suda nakon prvog slučaja korone\nVranje: Dezinfekcija Osnovnog suda nakon prvog slučaja korone\nV. Ristić19.03.2020. 16:34\nNakon što je prisustvo virusa korona potvrđeno kod jedne osobe iz Vranja u gradu su odmah preduzete mere predostrožnosti.\n„Važno je da je već obavljena opsežna epidemiološka anketa, analiziraju se svi kontakti koje je zaraženi imao, tako da su svi u kućnoj izolaciji, kao i porodica zaražene osobe. Izvršena je dezinfekcija Osnovnog suda u Vranju, gde je osoba radila, a sud će do daljeg biti zatvoren. Stručnjaci Zavoda za javno zdravlje u Vranju imaće punu podršku lokalne samouprave u vršenju kontrole daljeg širenja virusa korona“, rekao je gradonačelnik Vranja dr Slobodan Milenković.\nNa današnjoj sednici Kriznog štaba donet je zaključak da se poveća broj lekara koji će dežurati u kol centru ZZJZ u Vranju, jer ima veliki broj poziva građana. To će biti lekari koji su primljeni u okviru projekta ,,Unapređenje dostupnosti zdravstvene zaštite na primarnom nivou i farmaceutske zaštite“.\nOčekuje se da bi ZU Apoteka Vranje trebalo da dobije nove količine asepsola, alkohola i reagenasa za pripremu gelova za dezinfekciju.\nZdravstvenom centru u Vranju velika pomoć stiže od Jumka koji šije zaštitnu opremu, tako da će zaposleni biti pokriveni zaštitnim skafanderima i maskama, a pojačana je i dezinfekcija svih odeljenja i službi.\nU stalnom dežurstvu su sanitarna i tržišna inspekcija i oni deluju u svojim domenima, iako se dešava da nailaze na probleme sa građanima, koji su neretko vrlo nedisciplinovani.\nDezinfekcijaKorona virusosnovni sudVranje


Tanjug 24. jula 2021. 08:58\nBEOGRAD – Koalicija NADA (POKS-DŠ i 19 Udruženja građana) danas je najoštrije osudila kontroverzan zakon o zabrani negiranja genocida u Srebrenici, koji je, kako ističu, na silu nametnuo visoki predstavnik za Bosnu i Hercegovininu Valentin Icko.\n„U naučnom radu Nezavisne međunarodne komisije za istraživanje stradanja svih naroda u Srebreničkoj regiji u periodu od 1992. do 1995. godine, naučno je dokazano da genocida nije bilo“, istakao je Miloš Jovanović, predsednik Demokratske stranke Srbije.\nOn je ukazao da će taj Izveštaj i zvanično biti prezentovan javnosti u ponedeljak, navodi se u saopštenju Koalicije NADA.\n„Smatramo da Icko nije smeo da nameće Zakon, koji za negiranje takvog naučno neutemeljenog genocida predviđa čak i zatvorske kazne“, rekao je Jovanović.\nNjegov koalicioni partner, predsednik POKS, Žika Gojković smatra, da povodom ovakvog ponašanja visokog predstavnika Icka treba da reaguje naše Ministarstvo spoljnih poslova.\n„Obzirom da je Srbija posredovala da se postigne mir u Bosni i Hercegovini 1995. godine i jedna je od potpisnica Dejtonskog sporazuma, na ovakvo ponašanje Icka, naša država treba i zvanično da reaguje, ocenio je on.\nGojković je podsetio i da je švedski profesor Univerziteta Upsala, Šel Manguson ranije naučno dokazao da bošnjačkom narodu nije pretilo uništenje tokom ratova devedesetih, odnosno da nije bilo genocida u Srebrenici, kao i da je svojim presudama Haški tribunal doprineo obezvređivanju Holokausta i drugih stvarnih genocida.\nKim Jo DŽong: Bolji odnosi sa J. Korejom uz poštovanje\nKarles Pudždemon: „Biću na Sardiniji na ročištu o…


Lukač: Bezbjednosna situacija u Srpskoj dobra | Banjaluka.net\nLukač: Bezbjednosna situacija u Srpskoj dobra\nBezbjednosna situacija u Republici Srpskoj je dobra i građani nemaju razloga za strah jer policija preduzima sve potrebne mjere da spriječi eventualne terorističke napade poput noćašnjeg u Parizu, izjavio je Srni ministar unutrašnjih poslova Srpske Dragan Lukač.\nLukač, povodom serije terorističkih napada u Parizu, ističe da svi moraju biti mobilni i spremni za ovakve stvari koje su se i ranije dešavale u svijetu, pa nažalost, u blažem obliku i u Srpskoj.\n-Ministarstvo unutrašnjih poslova /MUP/ Republike Srpske prati dešavanja u Srpskoj da bi se utvrdilo da li ovdje ima lica koja bi se eventualno mogla dovesti u vezu sa noćašnjim dešavanjima u Parizu. MUP će preduzeti sve potrebne mjere i radnje da u svakom trenutku zaštiti građane i institucije- istakao je Lukač.\nOn je naveo da je MUP Republike Srpske opredijeljen za odlučnu borbu protiv terorizma i istakao da svi oni koji su spremni na bilo kakav teroristički akt “neće imati mira”.\nOsam napadača naoružanih “kalašnjikovima” i pojasevima sa eksplozivom kasno sinoć izvršili su nekoliko istovremenih napada na šest popularnih lokacija širom Pariza gdje je, prema dosadašnji podacima, ubijeno najmanje 128 ljudi, dok ih 99 u teškom stanju.


Prevara dečka ju je potpuno uništila: Kloi Kardašijan doživela nervni SLOM (FOTO)\nNekoliko dana nakon što je rodila svoje prvo dete, ćerku Tru, usred preljubničkog skandala svog dečka i oca deteta, NBA zvezde Tristana Tompsona, Kloi je navodno doživela nervni slom, kako navodi TMZ.\nNjene sestre Kim, Kortni i Kendal, koje su se ovih dana provodile na festivalu Koačela, juče su privatnim avionom odletele u Klivlend, gde Kloi trenutno živi s Tristanom, da joj pruže podršku u teškim trenucima.\nOvo je drugi put za nešto više od nedelju dana da se Kardašijanke okupljaju zbog Kloi, a glava porodice, Kris Džener, ostala je uz svoju ćerku u njenoj i Tristanovoj kući još od kada su svet obišli snimci njegove preljube.\nCela porodica je besna na košarkaša, uključujući i Roba Kardašijana i Kiminog supruga Kanjea Vesta, a čini se da mu ni Kloi ipak nije oprostila prevaru, jer se navodno priprema za povratak kući. Naime, kako navodi TMZ, Kardašijanka je potrošila oko 4.000 dolara na putnu opremu za bebu i prvom prilikom planira da napusti dečka varalicu.\nTAGOVI: Kloi KardašijanPorodicaPrevaraKardašijanoviTristan Tompson


Zamoljen da objasni protivljenje razmjeni teritorija između Srbije i Kosova, Lajčak je odgovorio da su protiv toga bile zemlje regiona "jer strahuju da bi moglo izazvati događaje izvan svake kontrole"\n20130 pregleda\t46 reakcija\t46 komentar(a)\nRazmjena teritorija Srbije i Kosova "bi bila veoma opasna", izjavio je izaslanik EU Miroslav Lajčak francuskom listu Mond (Le Monde).\nNaveo je da je dijalog zastao zbog izbora na Kosovu, ali da je Evropska unija (EU) zadovoljna što je vraćeno ključno važno jedinstvo sa SAD u politici prema Zapadnom Balkanu.\n"Ništa nije završeno dok sve nije završeno", rekao je Lajčak u vezi s ciljem da se u dijalogu postigne sveobuhvatni sporazum Beograd-Priština, ali je naglasio da ljudi u vladi američkog predsjednika Džozefa Bajdena zaduženi za Balkan "osjećaju istorijsku odgovornost zbog političke i ljudske angažovanosti svoje zemlje u tom regionu".\nSpecijalni izaslanik EU za dijalog je rekao da je EU ranije sarađivala s novim američkim državnim sekretarom Entonijem Blinkenom i zamjenikom sekretara za politička pitanja Viktorijom Nuland).\n"Sa njima smo radili u prošlosti i znamo njihova mišljenja... Američko-evropsko jedinstvo je ključni činilac za uspjeh na Balkanu", rekao je Lajčak.\nNa pitanje šta Srbija može očekivati kad se završi normalizacija odnosa s Prištinom, Lajčak je uzvratio da "i Srbija i Kosovo znaju da je preduslov normalizacija, ali EU je jasno obećala integraciju ako se ispune mjerila i sprovedu nužne reforme".\nLajčak je dodao da EU istrajava u politici proširivanja "ali ne treba vjerovati da će to doći automatski, zemlje na Zapadnom Balkanu moraju reformama u to ubjediti članice Unije".\n"Nijedan problem ne smije biti ostavljen po strani, kao što je bio slučaj u prošlosti poput finansijskih potraživanja ili sporova oko imovine", kazao je Lajčak.\n"Obje strane tačno znaju o čemu se pregovara", ali, kako je podvukao, "ništa nije riješeno dok sve nije riješeno".\nSpecijalni izaslanik EU je predočio da dijalog zasad nije moguć zbog predstojećih izbora na Kosovu i rekao:\n"Nadamo se da ćemo na temelju onoga iz prošle godine nastaviti pregovore čim dođe do formiranja nove vlade (u Prištini)".\nZamoljen da objasni protivljenje razmjeni teritorija između Srbije i Kosova, Lajčak je odgovorio da su protiv toga bile zemlje regiona "jer strahuju da bi moglo izazvati događaje izvan svake kontrole".\nUz to, Evropska unija je, po njegovim riječima, mnogo uložila u politiku "evropeizacije i uključivanja Balkana u evropsku porodicu, a to podrazumijeva izgradnju multietničkih demokratskih društava" te je "ponovno crtanje granica oprečno tom idealu i značilo bi da smo doživjeli neuspjeh", ukazao je Lajčak.\nMiroslav LajčakEvropska unijaSrbijaKosovo